Ohiɛ Akakpa Sane Ni Kɔɔ Jeŋ Muu Fɛɛ Nɔyeli He Lɛ Nɔ | Nikasemɔ\n“Koni amɛná amɛle akɛ bo, ni okome too ogbɛ́i ji Yehowa lɛ, bo ji mɔ ni kwɔ fe fɛɛ yɛ shikpɔŋ lɛ nɔ fɛɛ.”—LALA 83:19.\nLALAI: 46, 136\nMɛni hewɔ esa akɛ na ni abaana faŋŋ akɛ Yehowa pɛ ji mɔ ni sa akɛ eyeɔ jeŋ muu lɛ fɛɛ nɔ lɛ he ahia adesai fɛɛ waa lɛ?\nMɛɛ gbɛ nɔ anɔkwa ni Hiob ye lɛ tsɔɔ akɛ ekpɛlɛɔ nɔ akɛ Yehowa pɛ ji mɔ ni sa akɛ eyeɔ jeŋ muu lɛ fɛɛ nɔ? Shi mɛɛ tɔmɔ etɔ̃?\nMɛɛ nibii komɛi ni he hiaa wɔbaanyɛ wɔfee kɛtsɔɔ akɛ wɔkpɛlɛɔ nɔ akɛ Yehowa pɛ ji mɔ ni sa akɛ eyeɔ jeŋ muu lɛ fɛɛ nɔ?\n1, 2. (a) Mɛɛ sane ni he hiaa waa esa akɛ adesai fɛɛ asusu he? (b) Mɛni hewɔ esa akɛ wɔhã sane nɛɛ he ahia wɔ lɛ?\nŊMƐNƐ lɛ, mɛi pii naa shika akɛ no ji nɔ ni he hiaa fe fɛɛ yɛ shihilɛ mli. No hewɔ lɛ, daa nɛɛ amɛjwɛŋmɔ yɛ bɔ ni amɛbaafee amɛná shika pii loo amɛbaa nɔ ni amɛyɔɔ lɛ yi. Mɛi komɛi hu nuɔ he akɛ nɔ ni he hiaa fe yɛ shihilɛ mli ji, amɛweku, amɛgbɔmɔtsoŋ hewalɛ, loo otii komɛi ni amɛkɛmamɔ amɛhiɛ.\n2 Shi nɔ ko yɛ ni he miihia fe nibii nɛɛ fɛɛ. No ji, ni wɔkɛ wɔnifeemɔi baatsɔɔ akɛ wɔkpɛlɛɔ nɔ akɛ Yehowa pɛ ji mɔ ni sa akɛ eyeɔ jeŋ muu lɛ fɛɛ nɔ. Shi kɛ́ wɔkwɛɛɛ jogbaŋŋ lɛ, wɔhiɛ baanyɛ akpa sane ni he hiaa nɛɛ nɔ. Nibii ni wɔfeɔ daa gbi kɛ kai kɛ shihilɛi ni jaraa ni wɔkɛkpeɔ lɛ baanyɛ ahe wɔjwɛŋmɔ aahu akɛ, wɔnaŋ sane nɛɛ akɛ nɔ ko ni he hiaa waa dɔŋŋ. Shi kɛ́ wɔhã ehi wɔjwɛŋmɔŋ be fɛɛ be akɛ sane nɛɛ he miihia waa lɛ, ebaaye ebua wɔ ni wɔnyɛ wɔkpee naagbai ni wɔkɛkpeɔ daa gbi lɛ anaa, ni ebaahã wekukpaa ni yɔɔ wɔ kɛ Yehowa teŋ lɛ mli awa.\nMƐNI HEWƆ SANE NƐƐ HE HIAA WAA LƐ?\n3. Mɛni Satan ewie yɛ Nyɔŋmɔ nɔyeli lɛ he?\n3 Satan Abonsam kɛɛ Yehowa jeee mɔ ni sa akɛ eyeɔ jeŋ muu lɛ fɛɛ nɔ. Ekɛɛ Nyɔŋmɔ jeee Nɔyelɔ kpakpa, ni ekɛ nibii kpakpai kamaa eshishi bii. Yɛ nɔ ni Abonsam tsɔɔ lɛ naa lɛ, kɛ́ adesai diɛŋtsɛ ye amɛhe nɔ lɛ, amɛbaaná miishɛɛ ni amɛhe baajɔ amɛ waa. (1 Mose 3:1-5) Kɛfata he lɛ, Satan kɛɛ adesa ko bɛ ni baajɛ etsuiŋ eye Nyɔŋmɔ anɔkwa, ni akɛ kɛ́ nibii amli wa hã adesai lɛ, amɛbaakpoo Yehowa nɔyeli lɛ. (Hiob 2:4, 5) No hewɔ lɛ, Yehowa ehã be pii eshwie mli koni adesai ana faŋŋ akɛ, ja lɛ eye amɛnɔ dani nibii baaya nɔ jogbaŋŋ ahã amɛ.\n4. Mɛni hewɔ esa akɛ adesai kɛ ŋwɛibɔfoi fɛɛ akpɛlɛ nɔ akɛ, Yehowa pɛ ji mɔ ni sa akɛ eyeɔ jeŋ muu lɛ fɛɛ nɔ?\n4 Yehowa le faŋŋ akɛ, nibii ni Abonsam ewie lɛ bɛ mli. No hewɔ lɛ, mɛni hewɔ eŋmɛ Satan gbɛ koni Satan atsɔɔ kɛji esane ja loo ejaaa? Sanebimɔ nɛɛ hetoo lɛ kɔɔ adesai kɛ ŋwɛibɔfoi fɛɛ ahe. (Kanemɔ Lala 83:19.) Adam kɛ Hawa kɛ amɛnifeemɔ tsɔɔ akɛ amɛsumɔɔɔ Yehowa nɔyeli lɛ, ni mɛi pii enyiɛ amɛnɔkwɛmɔnɔ gbonyo lɛ sɛɛ. Enɛ hewɔ lɛ, ekolɛ mɛi komɛi baanu he akɛ Abonsam sane ja. Kɛyashi be ni adesai kɛ ŋwɛibɔfoi fɛɛ baana faŋŋ akɛ Abonsam sane ejaaa lɛ, toiŋjɔlɛ kɛ ekomefeemɔ nyɛŋ ahi majimaji, wekui, mɛi ni yɔɔ hewolonɔ sui srɔtoi, kɛ aŋkroaŋkroi ateŋ. Kɛ́ adesai kɛ ŋwɛibɔfoi fɛɛ kpɛlɛ nɔ akɛ Yehowa pɛ ji mɔ ni sa akɛ eyeɔ jeŋ muu lɛ fɛɛ nɔ lɛ, amɛ fɛɛ amɛbaaba amɛhe shi amɛhã lɛ kɛya naanɔ, ni toiŋjɔlɛ baaba he fɛɛ he.—Efe. 1:9, 10.\n5. Mɛni wɔbaanyɛ wɔfee kɛtsɔɔ akɛ wɔfiɔ Nyɔŋmɔ nɔyeli lɛ sɛɛ?\n5 Be baashɛ ni ebaafee faŋŋ akɛ, Nyɔŋmɔ ji mɔ ni sa akɛ eyeɔ jeŋ muu lɛ fɛɛ nɔ. Abaajie Satan kɛ adesai anɔyelii fɛɛ kɛya, ejaakɛ amɛyeŋ omanye. Mesia Maŋtsɛyeli lɛ, ni ji gbɛ ni Nyɔŋmɔ tsɔɔ nɔ eyeɔ nɔ lɛ, baaye omanye. No mli lɛ, adesai anɔkwafoi ehã ana faŋŋ akɛ, adesai baanyɛ afi Nyɔŋmɔ nɔyeli lɛ sɛɛ. (Yes. 45:23, 24) Ani obaasumɔ ni ofata anɔkwafoi nɛɛ ahe? Ŋwanejee ko bɛ he akɛ obaasumɔ. Enɛ hewɔ esa akɛ ohã Nyɔŋmɔ nɔyeli lɛ sɛɛ ni obaafi lɛ he ahia bo waa, ni ojwɛŋ nɔ be fɛɛ be lɛ.\nNYƆŊMƆ NƆYELI LƐ SƐƐ NI OBAAFI LƐ HE MIIHIA FE NAANƆ WALA TETE\n6. Na ni abaana faŋŋ akɛ Yehowa ji mɔ ni sa akɛ eyeɔ jeŋ muu lɛ fɛɛ nɔ lɛ he miihia fe mɛni?\n6 Ŋmɛnɛ lɛ, wɔbɛ hejɔlɛ yɛ je lɛ mli. Shi na ni abaana faŋŋ akɛ Yehowa ji mɔ ni sa akɛ eyeɔ jeŋ muu lɛ fɛɛ nɔ lɛ he miihia fe ni wɔhe baajɔ wɔ. Tamɔ bɔ ni wɔwie kɛtsɔ hiɛ lɛ, ehe miihia fe nibii krokomɛi fɛɛ. Ani no tsɔɔ akɛ naanɔ wala ni wɔbaaná lɛ he ehiaaa, aloo akɛ, Yehowa susuuu wɔhe? Dabi kwraa. Mɛni hewɔ?\n7, 8. Mɛɛ tsakpaa yɔɔ Nyɔŋmɔ shiwoi lɛ anɔ ni ebaaye kɛ na ni abaana akɛ lɛ ji mɔ ni sa akɛ eyeɔ jeŋ muu lɛ fɛɛ nɔ lɛ teŋ?\n7 Yehowa sumɔɔ adesai waa diɛŋtsɛ. Wɔjara wa hã lɛ aahu akɛ, ejɛ esuɔmɔ mli etsu e-Bi lɛ kɛba koni wɔnyɛ wɔná naanɔ wala. (Yoh. 3:16; 1 Yoh. 4:9) Satan kɛɛ Nyɔŋmɔ ji amalelɔ, ekɛ nibii kpakpai teɔ eshishi bii, ni eyeee adesai anɔ jogbaŋŋ. Mɛi komɛi hu teɔ shi amɛwoɔ Yehowa, ni amɛwieɔ yɛ eshiwoi lɛ ahe akɛ: “Nɛgbɛ be ni eba ni awo he shi lɛ yɔɔ? Naa, kɛjɛ beyinɔ ni wɔtsɛmɛi lɛ yawɔwɔi yɛ gbele mli nɛɛ, nibii fɛɛ miiya nɔ tamɔ bɔ ni amɛji kɛjɛ adebɔɔ shishijee mli lɛ nɔŋŋ.” (2 Pet. 3:3, 4) No hewɔ lɛ, kɛ́ Yehowa yeee eshiwoi lɛ anɔ lɛ, belɛ nɔ ni Satan kɛ mɛi ni teɔ shi amɛwoɔ Nyɔŋmɔ lɛ wieɔ yɛ ehe lɛ baafee anɔkwale. Shi Yehowa hãŋ eba lɛ nakai. Eto gbɛjianɔ koni naanɔ wala ni adesai ni boɔ lɛ toi lɛ baaná lɛ afata nibii ni baahã ana faŋŋ akɛ lɛ pɛ ji mɔ ni sa akɛ eyeɔ jeŋ muu lɛ fɛɛ nɔ lɛ ahe. (Kanemɔ Yesaia 55:10, 11.) Kɛfata he lɛ, suɔmɔ ji nɔ titri ni kadiɔ Yehowa nɔyeli lɛ. No hewɔ lɛ, wɔbaanyɛ wɔná nɔmimaa akɛ, suɔmɔ ni eyɔɔ kɛhã etsuji ni yeɔ lɛ anɔkwa lɛ sɛɛ efoŋ, ni ehiɛ baasɔ amɛ kɛya naanɔ.—2 Mose 34:6.\n8 No hewɔ lɛ, eyɛ mli akɛ Yehowa nɔyeli lɛ ji sane ko ni he hiaa waa moŋ, shi no etsɔɔɔ akɛ naanɔ wala ni wɔbaaná lɛ he ehiaaa lɛ, aloo akɛ esusuuu wɔhe. Nɔ pɛ ni etsɔɔ ji akɛ, Yehowa nɔyeli lɛ he miihia fe naanɔ wala ni wɔbaaná. Esa akɛ wɔhã anɔkwa sane nɛɛ ahi wɔjwɛŋmɔŋ be fɛɛ be, ni wɔya nɔ wɔfi Yehowa nɔyeli lɛ sɛɛ.\nHIOB TSAKE JWƐŊMƆ NI EHIƐ LƐ\n9. Mɛni Satan wie yɛ Hiob he? (Kwɛmɔ mfoniri ni yɔɔ nikasemɔ lɛ shishijee lɛ.)\n9 Hiob wolo lɛ, ni ji Biblia mli woji ni etsɛ waa lɛ ateŋ ekome lɛ, hãa wɔnaa nɔ hewɔ ni esa akɛ wɔhã sane ni kɔɔ jeŋ muu fɛɛ nɔyeli he lɛ ahi wɔjwɛŋmɔŋ daa. Wolo nɛɛ hãa wɔleɔ akɛ, be ko lɛ, Satan wie akɛ kɛ́ Hiob na nɔ waa lɛ, ebaakwa Nyɔŋmɔ. Ekɛɛ Yehowa po akɛ epiŋ Hiob. Yehowa efeee nakai, shi eŋmɛ Satan gbɛ ní eka Hiob. Ekɛɛ Satan akɛ: “Nɔ fɛɛ nɔ ní eyɔɔ lɛ eyɛ odɛŋ.” (Kanemɔ Hiob 1:7-12.) Yɛ be kukuoo mli lɛ, Hiob tsuji kɛ ebii nyɔŋma lɛ fɛɛ gboi, ni enibii fɛɛ ahiɛ kpãtã. Satan hã efee tamɔ nɔ ni Nyɔŋmɔ ji mɔ ni hɔ naagbai nɛɛ fɛɛ asɛɛ. (Hiob 1:13-19) No sɛɛ lɛ, ehã hela ko ni yɔɔ nyaŋemɔ ni waa mɔ he mɔ Hiob. (Hiob 2:7) Nɔ ni fite sane lɛ kwraa ji akɛ, Hiob ŋa kɛ hii etɛ komɛi ni kɛɛ amɛnaanyo ji lɛ lɛ wie nibii kɛje enijiaŋ wui.—Hiob 2:9; 3:11; 16:2.\n10. (a) Mɛni Hiob fee kɛtsɔɔ akɛ eyeɔ Nyɔŋmɔ anɔkwa? (b) Mɛni hewɔ ehe bahia ni ajaje lɛ lɛ?\n10 Yɛ naagbai nɛɛ ni Hiob kɛkpe lɛ fɛɛ sɛɛ lɛ, ekwaaa Nyɔŋmɔ. Enɛ hã efee faŋŋ akɛ, nɔ ni Satan wie yɛ ehe lɛ ji amale. (Hiob 27:5) Shi Hiob hiɛ kpa sane ni kɔɔ Yehowa nɔyeli lɛ he lɛ nɔ be kukuoo ko. Ewie nibii ni tsɔɔ akɛ eebu ehe jalɔ, ni ebi po ni ahã ele nɔ ni efee hewɔ ni epiŋɔ nakai lɛ. (Hiob 7:20; 13:24) Kɛ́ wɔkwɛ naagbai abɔ ni Hiob kɛkpe lɛ, ekolɛ wɔbaanu lɛ shishi. Kɛ̃lɛ, Yehowa na akɛ susumɔ ni ehiɛ lɛ ejaaa, no hewɔ lɛ, ejaje lɛ. Mɛni ekɛɛ lɛ?\n11, 12. Mɛɛ gbɛ nɔ Yehowa ye ebua Hiob? Ni te Hiob fee enii ehã tɛŋŋ?\n11 Aŋmala saji ni Nyɔŋmɔ kɛɛ Hiob lɛ yɛ Hiob yitso 38 kɛyashi 41. Nyɔŋmɔ etsɔɔɔ Hiob nɔ hewɔ ni epiŋɔ lɛ, ejaakɛ jeee no hewɔ ekɛ lɛ wie lɛ. Moŋ lɛ, eye ebua lɛ koni ena akɛ, kɛ́ akɛ lɛ to Nyɔŋmɔ he lɛ, ejeee mɔ ko kwraa. Ehã Hiob na akɛ, saji komɛi yɛ ni he miihia fe naagbai ni ekɛkpeɔ lɛ. (Kanemɔ Hiob 38:18-21.) Enɛ ye ebua Hiob ni ená jwɛŋmɔ ni ja yɛ saji ahe.\n12 Ekolɛ obaakɛɛ akɛ, bɔ ni Yehowa jaje Hiob lɛ naa wa tsɔ, ejaakɛ Hiob kɛ naagbai ni naa wala waa kpe. Shi jeee nakai eji, ni Hiob hu enaaa lɛ nakai. Yɛ naagbai ni ekɛkpe lɛ fɛɛ asɛɛ lɛ, ehiɛ sɔ nibii ni Nyɔŋmɔ kɛɛ lɛ lɛ. Ekpɛlɛ ŋaawoo ni yɔɔ tɛ̃ɛ ni Yehowa jɛ suɔmɔ mli ekɛhã lɛ nɔ, ni ewie po akɛ: “Eedɔ mi ni miishwa mihe yɛ sũ kɛ lamulu mli!” (Hiob 42:1-6) Dani Yehowa kɛ Hiob baawie lɛ, oblanyo ko ni atsɛɔ lɛ Elihu lɛ hu ye ebua Hiob koni ejaje susumɔ ni ehiɛ lɛ. (Hiob 32:5-10) Hiob kpɛlɛ ŋaa ni awo lɛ lɛ fɛɛ nɔ, ni ejaje esusumɔ. Enɛ hewɔ lɛ, Yehowa hã mɛi krokomɛi le akɛ ehiɛ esɔ Hiob anɔkwayeli lɛ.—Hiob 42:7, 8.\n13. Be ni Hiob naagbai lɛ fɛɛ sɛɛ fo po lɛ, mɛɛ gbɛ nɔ ená Yehowa ŋaawoo lɛ he sɛɛ?\n13 Be ni Hiob naagbai lɛ asɛɛ fo po lɛ, etee nɔ ená Yehowa ŋaawoo lɛ he sɛɛ. Yɛ mɛɛ gbɛ nɔ? Eyɛ mli akɛ Biblia lɛ kɛɔ akɛ, “Yehowa jɔɔ Hiob sɛɛkpee be lɛ fe etsutsu be lɛ” moŋ, shi ŋwanejee ko bɛ he akɛ, ehe be dani enine shɛ nibii ni ŋmɛɛ lɛ lɛ anɔ ekoŋŋ. Sɛɛ mli lɛ, “esaa efɔ bihii kpawo kɛ biyei etɛ.” (Hiob 42:12-14) Shi ekã shi faŋŋ akɛ, ehiɛ tse ebii ni gboi be ni Satan hã ena nɔ lɛ. Kɛfata he lɛ, ekolɛ ehiɛ kpaaa nibii gbohii ni nina lɛ kɛ eweku lɛ anɔ. Wɔleee kɛji sɛɛ mli lɛ Hiob ná ele nɔ hewɔ ni ekɛ naagbai nɛɛ fɛɛ kpe. Shi kɛ́ ená ele po lɛ, ekolɛ ebaabi ehe nɔ hewɔ ni Nyɔŋmɔ ŋmɛ gbɛ ni epiŋ waa nakai. Bɔ fɛɛ bɔ ni sane lɛ ji lɛ, Hiob baanyɛ akai Nyɔŋmɔ ŋaawoo lɛ, ni kɛ́ efee nakai lɛ, ebaaye ebua lɛ ni ená jwɛŋmɔ ni ja yɛ saji ahe, ni no baashɛje emii.—Lala 94:19.\nAni okɛ ojwɛŋmɔ baama jeŋ muu fɛɛ nɔyeli he sane lɛ nɔ moŋ fe onaagbai lɛ? (Kwɛmɔ kuku 14)\n14. Mɛni wɔkaseɔ yɛ Hiob sane lɛ mli?\n14 Kɛ́ wɔjwɛŋ Hiob sane lɛ nɔ lɛ, ebaaye ebua wɔ ni wɔná jwɛŋmɔ ni ja yɛ wɔnaagbai lɛ ahe, ni no baashɛje wɔmii. Yehowa hã aŋma Hiob wolo lɛ “koni etsɔɔ wɔ nii, koni kɛtsɔ wɔshifimɔ kɛ agbɛnɛ hu kɛtsɔ Ŋmalɛi lɛ amli miishɛjemɔ lɛ nɔ lɛ, wɔná hiɛnɔkamɔ.” (Rom. 15:4) Mɛni wɔkaseɔ yɛ Hiob sane lɛ mli? Nɔ ni wɔkaseɔ ji akɛ, ekɔɔɔ he eko naagbai ni wɔkɛbaakpe yɛ shihilɛ mli lɛ, esaaa akɛ wɔhiɛ kpaa sane ni he hiaa waa nɛɛ nɔ, no ji, na ni abaana akɛ Yehowa pɛ ji mɔ ni sa akɛ eyeɔ jeŋ muu lɛ fɛɛ nɔ. Tamɔ bɔ ni Hiob fee lɛ, kɛ́ wɔtee nɔ wɔye anɔkwa yɛ shihilɛi ni jaraa amli lɛ, no baatsɔɔ akɛ wɔfiɔ Yehowa nɔyeli lɛ sɛɛ.\n15. Kɛ́ wɔye Nyɔŋmɔ anɔkwa yɛ naagbai ni wɔkɛkpeɔ lɛ amli lɛ, mɛɛ sɛɛnamɔi jɛɔ mli kɛbaa?\n15 Hiob sane lɛ baanyɛ ashɛje wɔmii, ejaakɛ ehãa wɔnaa akɛ, naagbai ni wɔkɛkpeɔ lɛ etsɔɔɔ akɛ Yehowa mli efũ wɔ. Moŋ lɛ, naagbai nɛɛ hãa wɔnáa hegbɛ kɛtsɔɔ akɛ wɔfiɔ Nyɔŋmɔ nɔyeli lɛ sɛɛ. (Abɛi 27:11) Kɛ́ wɔtee nɔ wɔfi shi lɛ, esaa Yehowa hiɛ, ni wɔhiɛnɔkamɔ lɛ mli waa. (Kanemɔ Romabii 5:3-5.) Hiob sane lɛ hãa wɔnaa akɛ, “Yehowa dɔɔ mɔ he waa, ni enaa mɔbɔ hu.” (Yak. 5:11) No hewɔ lɛ, wɔbaanyɛ wɔná nɔmimaa akɛ, kɛ́ wɔfi enɔyeli lɛ sɛɛ lɛ, ebaajɔɔ wɔ. Enɛ ni wɔle lɛ yeɔ ebuaa wɔ koni wɔkɛ “tsuishitoo kɛ miishɛɛ afi shi kɛwula shi.”—Kol. 1:11.\nKAAHÃ NƆ KO GBALA OJWƐŊMƆ\n16. Mɛni hewɔ esa akɛ wɔkai wɔhe akɛ na ni abaana faŋŋ akɛ Yehowa pɛ ji mɔ ni sa akɛ eyeɔ jeŋ muu lɛ fɛɛ nɔ lɛ he miihia waa lɛ?\n16 Bei komɛi lɛ, naagbai ni wɔkɛkpeɔ lɛ baanyɛ asu wɔtsui aahu akɛ, ebaawa kɛhã wɔ akɛ wɔbaahã wɔjwɛŋmɔ ahi sane ni he hiaa waa nɛɛ, ni ji, na ni abaana faŋŋ akɛ Yehowa pɛ ji mɔ ni sa akɛ eyeɔ jeŋ muu lɛ fɛɛ nɔ lɛ nɔ. Kɛ́ wɔjwɛŋ naagbai bibii ni wɔkɛkpeɔ lɛ po ahe fe nine lɛ, wɔbaana amɛ tamɔ naagbai wuji. No hewɔ lɛ, ekɔɔɔ he eko naagba ni wɔkɛbaakpe lɛ, esa akɛ wɔkai wɔhe be fɛɛ be akɛ, Nyɔŋmɔ nɔyeli lɛ sɛɛ ni wɔbaafi lɛ he miihia fe nibii krokomɛi fɛɛ.\n17. Kɛ́ wɔkɛ ekãa tsu nitsumɔ ni Yehowa kɛwo wɔdɛŋ lɛ, mɛɛ gbɛ nɔ no baanyɛ aye abua wɔ ni wɔjwɛŋmɔ ahi sane ni kɔɔ jeŋ muu fɛɛ nɔyeli he lɛ nɔ?\n17 Kɛ́ wɔkɛ ekãa tsu nitsumɔ ni Yehowa kɛwo wɔdɛŋ lɛ, no baanyɛ aye abua wɔ ni wɔhã wɔjwɛŋmɔ ahi sane ni kɔɔ jeŋ muu fɛɛ nɔyeli he lɛ nɔ. Nyɛmi yoo ko ni atsɛɔ lɛ Renee lɛ ná enɛ mli niiashikpamɔ. No mli lɛ, ená strok kɛ kansa, ni daa nɛɛ enuɔ piŋmɔ he. Renee tee helatsamɔhei srɔtoi, ni he fɛɛ he ni ebaaya lɛ, eyeɔ mɛi ni tsuɔ nii yɛ jɛmɛ lɛ, helatsɛmɛi lɛ, kɛ mɛi ni basaraa helatsɛmɛi lɛ odase. Be ko be ni ayatsĩ enaa otsii enyɔ kɛ fã yɛ helatsamɔhe ko lɛ, ekɛ ŋmɛlɛtswai 80 shiɛ. Renee na faŋŋ akɛ ebaagbo, shi ehãaa ehiɛ akpa nɔ akɛ, Yehowa pɛ ji mɔ ni sa akɛ eyeɔ jeŋ muu lɛ fɛɛ nɔ. Enɛ ye ebua lɛ koni ekahao fe nine yɛ enaagbai lɛ ahe.\n18. Mɛɛ gbɛ nɔ nyɛmi yoo ko niiashikpamɔ hãa wɔnaa nɔ hewɔ ni sɛɛnamɔ yɔɔ he akɛ wɔbaafi Yehowa nɔyeli lɛ sɛɛ?\n18 Wɔbaanyɛ wɔfi Yehowa nɔyeli lɛ sɛɛ kɛ́ wɔkɛ daa gbi shihilɛ mli naagbai hu miikpe. Nakai nyɛmi yoo ko ni atsɛɔ lɛ Jennifer lɛ fee. Be ko lɛ, eye gbii etɛ yɛ kɔɔyɔŋ lɛji adaamɔhe ko, ejaakɛ enáaa kɔɔyɔŋ lɛlɛ ni kɛ lɛ baaku sɛɛ kɛya emaŋ. Eko fɛɛ eko ni ebaaná lɛ, naagba ko baa, kɛkɛ lɛ enáaa efã dɔŋŋ. Enɛ hã etɔ Jennifer ni ehe fee shoo. Shi yɛ nɔ najiaŋ ni ebaahã enii afee ehe mɔbɔ lɛ, esɔle ni Yehowa aye abua lɛ koni enyɛ eshiɛ ehã mɛi krokomɛi ni miimɛ yɛ kɔɔyɔŋ lɛji adaamɔhe lɛ. Ani ole nɔ ni ba? Eye mɛi pii odase, ni ehã woji babaoo. Ewie akɛ, “Minu he akɛ Yehowa ejɔɔ mi yɛ naagba ni mikɛkpe lɛ fɛɛ sɛɛ, ni ehã mi nyɛmɔ koni mahi shi yɛ egbɛ́i ni kã minɔ lɛ naa.” Ekɛ ejwɛŋmɔ ma Yehowa yiŋtoo lɛ nɔ.\n19. Mɛni ji nɔ kome ni hãa ayɔseɔ anɔkwa jamɔ lɛ mli bii?\n19 Nyɔŋmɔ webii lɛ pɛ le bɔ ni enɔyeli lɛ he hiaa waa hã. Enɛ ji nɔ kome ni hãa esoroɔ anɔkwa jamɔ lɛ mli bii lɛ yɛ jamɔi krokomɛi ni eshwɛ lɛ amli bii lɛ ahe. Esa akɛ wɔteŋ mɔ fɛɛ mɔ atswa efai shi akɛ ebaaya nɔ efi Yehowa nɔyeli lɛ sɛɛ.\n20. Te Yehowa nuɔ he ehãa tɛŋŋ yɛ nibii fɛɛ ni ofeɔ kɛfiɔ enɔyeli lɛ sɛɛ lɛ ahe?\n20 Ná nɔmimaa akɛ, Yehowa hiɛ sɔɔ bɔ ni oyeɔ lɛ anɔkwa kɛ bɔ ni ofiɔ shi yɛ kai amli kɛfiɔ enɔyeli lɛ sɛɛ lɛ. (Lala 18:26) Nikasemɔ ni nyiɛ sɛɛ lɛ baahã wɔna yiŋtoi krokomɛi ahewɔ ni esa akɛ wɔfi Yehowa nɔyeli lɛ sɛɛ, kɛ nibii ni wɔbaanyɛ wɔfee kɛtsɔɔ nakai.


Mɛni He Je Nɛ Wa Ngɛ Si Himi Mi? Anɛ Si Himi ɔ Tsuo Ji Nɛ ɔ Lo? | Baiblo Mi Sane Bimihi Nɛ A Ha Heto\nKANE NGƐ Acholi Afrikaans Albanian Amharic Arabic Armenian Aymara Batak (Toba) Bengali Bicol Bulgarian Cakchiquel Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitumbuka Chiyao Chokwe Chol Cibemba Cinyanja Croatian Czech Dangme Danish Dutch Efik English Estonian Ewe Fijian Finnish French Ga Garifuna Georgian German Greek Greenlandic Guarani Gujarati Haitian Creole Hausa Hebrew Hiligaynon Hindi Hungarian Iban Icelandic Igbo Iloko Indonesian Isoko Italian Japanese Kannada Karen (S'gaw) Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kongo Korean Krio Lamba Lhukonzo Lingala Lithuanian Luganda Lunda Luo Luvale Macedonian Malagasy Malayalam Maltese Mam Mambwe-Lungu Marathi Maya Mazatec (Huautla) Mixe Mongolian Moore Myanmar Nahuatl (Central) Nahuatl (Huasteca) Nahuatl (Northern Puebla) Ndebele (Zimbabwe) Ngabere Norwegian Nyaneka Nzema Ossetian Otetela Pangasinan Papiamento (Aruba) Papiamento (Curaçao) Persian Polish Punjabi Quechua (Bolivia) Quichua (Imbabura) Romanian Runyankore Russian Sango Sepedi Serbian Serbian (Roman) Sesotho (Lesotho) Setswana Shona Sidama Silozi Sinhala Slovak Slovenian Spania Sranantongo Swahili Swahili (Congo) Swedish Tagalog Tahitian Tamil Tatar Telugu Thai Tigrinya Tiv Tlapanec Tojolabal Tok Pisin Totonac Tshiluba Tsonga Turkish Tuvaluan Twi Tzotzil Ukrainian Uruund Vietnamese Waray-Waray Wayuunaiki Wolaita Xhosa Yoruba Zande Zapotec (Isthmus) Zulu\nAnɛ be komɛ ɔ, e peeɔ mo kaa adesa wami ngɛ kpiti tsɔ̃ lo?\nAnɛ yi mi tomi he je nɛ wa ngɛ je mi ji kaa wa ma tsu ní, wa ma fiɛ, wa maa sɛ gba si himi mi, wa ma fɔ bimɛ, nɛ waa bwɔ lo? (Hiob 14:1, 2) Baiblo ɔ tsɔɔ kaa ní leli po susuɔ sane bimi nɛ ɔ he.—Kane Fiɛlɔ 2:11.\nMɛni he je nɛ wa ngɛ wami mi? Kekleekle ɔ, e sa nɛ waa le bɔ nɛ wami je sisi ha. Nihi babauu kplɛɛ nɔ kaa Bɔlɔ ko nɛ e le ní wawɛɛ lɛ bɔ wɔ, ejakaa bɔ nɛ e pee wa kalegbɔ ɔ, kɛ wa nɔmlɔ tso ɔ ha a ngɛ nyakpɛ nitsɛ. (Kane La 139:14.) Ke jã a, lɛɛ yi mi tomi ko he je nɛ e bɔ wɔ ngɛ! Ke wa le jamɛ a yi mi tomi ɔ, wa bua maa jɔ ngɛ si himi mi.\nMɛni he je nɛ Mawu bɔ wɔ?\nBenɛ Mawu bɔ Adam kɛ Hawa a, e jɔɔ mɛ nɛ e ha mɛ ní tsumi nɛ ngɛ bua jɔmi, kɛ yi mi tomi kaa a fɔ nɛ a hyi zugba a nɔ, nɛ a pee zugba a paradeiso, nɛ a hi si kɛ ya neneene.—Kane 1 Mose 1:28, 31.\nAdesahi te si kɛ wo Mawu nɔ yemi ɔ, nɛ lɔ ɔ hɛ Mawu yi mi tomi ɔ kɛ ya se. Se Mawu kua we e yi mi tomi ɔ, nɛ e kua we wɔ hulɔ. Baiblo ɔ tsɔɔ kaa Mawu ngɛ ní tsue konɛ e kɛ he adesahi nɛ a yeɔ lɛ anɔkuale ɔ a yi wami, bɔ nɛ pee nɛ e yi mi tomi ɔ nɛ ba mi! Lɔ ɔ he ɔ, Mawu suɔ nɛ o ná bua jɔmi ngɛ si himi mi kaa bɔ nɛ e to e yi mi kɛ je sisije ɔ! (Kane La 37:29.) Ke o kase Baiblo ɔ, o maa na bɔ nɛ mo hu o ma ná Mawu yi mi tomi ɔ he se ha.


Nyɛ Ha Yehowa Nɛ Wo Nyɛ Gba Si Himi ɔ Mi He Wami Nɛ E Po He Piɛ | Kase\n‘Ke pi Yehowa nɛ buɔ ma he ɔ, bulɔ fɔɔ nyɔ yaka gu kɛ buɔ ma he.’—LA 127:1b.\nMɛni he je nɛ e he hia kaa waa po wa tsui he piɛ ɔ?\nMɛni he je nɛ e sa kaa waa ya nɔ nɛ waa hɛ wɔ kɛ su Mawu he ɔ?\nMɛni ní sɛɛmi kaa kikɛ lɛ woɔ gba si himi mi he wami?\n1, 2. (a) Mɛni he je nɛ Israel bi 24,000 ya sui Si Womi Zugba a nɔ ɔ? (b) Mɛni he je nɛ munyu nɛ ɔ he hia wɔ ɔ?\nBENƐ e piɛ bɔɔ nɛ Israel bi ɔmɛ ma ya su Si Womi Zugba a nɔ ɔ, a kpɛti nihi akpe nyɔngmahi abɔ “kɛ Moab yi ɔmɛ nɛ ngɛ lejɛ ɔ bɔni nyumu kɛ yo yakayaka fiɛmi fiɛmi.” Enɛ ɔ ha nɛ Israel bi 24,000 sɔuu gbo. Mo susu he nɛ o hyɛ! Israel bi nɛ ɔmɛ to a tsui si be kɛkɛɛ, nɛ jinɛ e be kɛe nɛ a maa su Si Womi Zugba a nɔ. Se aywilɛho sane ji kaa a ya nyɛ we nɛ a su, ejakaa a ngɔ a he kɛ wo je mi bami yaya mi.—4 Mose 25:1-5, 9.\n2 A ngma aywilɛho sane nɛ ɔ “kɛ ngɛ wɔ kɔkɔ bɔe, ejakaa be nɛ wa ngɛ mi nɛ ɔ kɛ nyagbe be ɔ kɛ we kulaa.” (1 Korinto Bi 10:6-11) Wa ngɛ “nyagbe ligbi ɔmɛ a mi,” nɛ waa kɛ je ehe ɔ he kɛ we. (2 Timoteo 3:1; 2 Petro 3:13) Se dɔmi sane ji kaa Yehowa sɔmɔli komɛ hyɛ we a he nɔ saminya, nɛ a kɛ a he ya wo ajuama bɔmi ní peepeehi a mi. Amlɔ nɛ ɔ, a ngɛ nɔ́ nɛ a du ɔ kpae, nɛ ke a tsakee we a tsui ɔ, he blɔ nɛ a ngɛ kaa a maa hi zugba a nɔ ngɛ Paradeiso mi ɔ ma bɔ mɛ.\n3. Mɛni he je nɛ nɔ kɛ e yo hia Yehowa blɔ tsɔɔmi kɛ he bumi ɔ? (Moo hyɛ foni nɛ ngɛ ní kasemi ɔ sisije ɔ.)\n3 Hunomɛ kɛ yigbayihi hia Yehowa blɔ tsɔɔmi kɛ he bumi konɛ a gba si himi ɔ nɛ pee kpakpa, ejakaa ajuama bɔmi ní peepeehi hyi je ɔ tɔ. (Kane La 127:1.) Ngɛ munyu nɛ ɔ nɛ wa ngɛ kasee ɔ mi ɔ, wa ma susu bɔ nɛ nɔ kɛ e yo maa pee kɛ po a gba si himi ɔ he piɛ ha a he. E sa nɛ a po a tsui ɔ he piɛ, a hɛ mɛ kɛ su Mawu he, a wo nɔmlɔ su ehe ɔ, a je a tsui mi kɛ sɛɛ ní, nɛ́ a ha a sibi gba si himi blɔ nya nɔ́ ɔ.\nPOO O TSUI HE PIƐ\n4. Mɛni he je nɛ Kristo se nyɛɛli komɛ ngɔ a he kɛ wo je mi bami yaya mi ɔ?\n4 Mɛni ma nyɛ ma ha nɛ Kristofo no ko maa ngɔ e he kɛ wo ajuama bɔmi ní peepeehi a mi? E jeɔ sisi kɛ níhi nɛ waa kɛ wa hɛngmɛ hyɛɛ ɔ. Yesu de ke: “Nɔ tsuaa nɔ nɛ hyɛɛ yo, nɛ e he peeɔ lɛ akɔnɔ ɔ, e kɛ lɛ puɛ gba momo ngɛ e tsui mi.” (Mateo 5:27, 28; 2 Petro 2:14) Nihi fuu nɛ a ngɔ a he kɛ wo ajuama bɔmi ní peepeehi a mi ɔ hyɛ we a he nɔ saminya. A hyɛɔ bɔmi nami he fonihi, a kaneɔ bɔmi nami he womihi, aloo a hyɛɔ níhi nɛ sɛ kulaa ngɛ Intanɛti ɔ nɔ. Ni komɛ hu hyɛɔ sinihi, kɛ fiɛmihi, aloo tiivi nɔ ní peepeehi nɛ kɔɔ bɔmi nami he. Ni komɛ hu yaa disko, aloo a ya hyɛɔ nihi nɛ hɛɛ a he gu, aloo a yaa hehi nɛ a gbɔleɔ nɔ ngɛ blɔ nɛ tleɔ bɔmi nami akɔnɔ si ɔ nɔ.\n5. Mɛni he je nɛ e sa kaa waa po wa tsui nɛ yi mluku ɔ he piɛ ɔ?\n5 Ni komɛ ngɔɔ a he kɛ woɔ je mi bami yaya mi, ejakaa a suɔ nɛ nɔ ko nɛ e pi a huno loo a yo nɛ ná a he deka. Nihi nɛ a ngɛ je ɔ mi ɔ nyɛ we a he nɔ yemi tsɔ, nɛ a bua jɔɔ je mi bami yaya ní peepeehi tsuo a he. Jehanɛ hu ɔ, wa tsui nɛ yi mluku ɔ sisiɔ wɔ. Enɛ ɔ he ɔ, eko ɔ, e be yee kaa huno ko ma ná yo kpa ko he suɔmi, aloo yogbayo ko hu ma ná nyumu kpa ko he suɔmi. (Kane Yeremia 17:9, 10.) Yesu de ke: “Tsui mi nɛ susumi yayami nɛ ɔmɛ jeɔ: nɔmlɔ gbemi, gba puɛmi, ajuama bɔmi, jumi, lakpa odase yemi, kɛ nɔ biɛ puɛmi.”—Mateo 15:19.\n6, 7. (a) Ke akɔnɔ yaya sɛ wa tsui mi ɔ, mɛni ma nyɛ maa ba? (b) Mɛni wa maa pee konɛ wa ko tɔ̃ Yehowa nɔ?\n6 Ke akɔnɔ yaya sɛ nihi enyɔ nɛ a ná a sibi a he bua jɔmi ɔ a tsui mi ɔ, a ma nyɛ ma bɔni níhi nɛ e sa kaa a kɛ mɛ nitsɛmɛ a hunomɛ loo a yihi pɛ nɛ sɛɛ ɔ sɛɛmi. E be kɛe kulaa nɛ a ma bɔni he blɔhi hlami konɛ a kɛ a sibi nɛ pɔ kpemi. Ke a kɛ a sibi kpe hu ɔ, a bua peeɔ a ní kaa nɔ́ nɛ a kpe tlukaa. Ke suɔmi nɛ a ngɛ ha a he ɔ mi ba wa a, e yee ha mɛ kaa a maa pee nɔ́ nɛ da. Ke huɛ bɔmi nɛ ngɛ a kpɛti ɔ mi ngɛ wae ɔ, a nyɛ we nɛ a poɔ se, e ngɛ mi kaa a le kaa nɔ́ nɛ a ngɛ pee ɔ dɛ.—Abɛ 7:21, 22.\n7 Akɔnɔ yaya nɛ a ná a, kɛ ní nɛ a sɛɛɔ ɔ haa nɛ a hɛ jeɔ Yehowa je mi bami he mlaahi a nɔ kulaa. Enɛ ɔ haa nɛ a pɛtɛɔ a sibi a nine si, a fĩɔ a sibi a nya he, nɛ a fiɛɔ a sibi a he. Aywilɛho sane ji kaa a ngɔɔ a he kɛ woɔ ní peepeehi nɛ e sa kaa e ya nɔ ngɛ a kɛ a yihi aloo a hunomɛ pɛ a kpɛti ɔ mi. ‘Mɛ nitsɛmɛ a we akɔnɔ nɛ gblaa mɛ ɔ lɛ kaa mɛ.’ Nyagbenyagbe ɔ, ke akɔnɔ ɔ mi ba wa wawɛɛ ɔ, kɛkɛ a kɛ a he wo ajuama bɔmi mi. (Yakobo 1:14, 15) Hyɛ bɔ nɛ enɛ ɔ maa pee aywilɛho ha! Kaa a ngmɛ blɔ nɛ Yehowa ha nɛ bumi nɛ a ngɛ kɛ ha gba si himi ɔ mi wa a, jinɛ a ko tɔ̃ we e nɔ. Mɛni blɔ nɔ nɔ ko maa gu kɛ ná bumi kɛ ha gba si himi?\nNYƐƐ YA NƆ NƐ NYƐƐ HƐ NYƐ KƐ SU MAWU HE\n8. Mɛni blɔ nɔ huɛ bɔmi kpakpa nɛ maa hi waa kɛ Yehowa wa kpɛti ɔ maa po wa he piɛ ngɛ ajuama bɔmi ní peepeehi a he ngɛ?\n8 Kane La 97:10. Ke huɛ bɔmi kpakpa ngɛ waa kɛ Yehowa wa kpɛti ɔ, lɔ ɔ maa po wa he piɛ kɛ je ajuama bɔmi ní peepeehi a he. Ke wa kase Yehowa su kpakpa amɛ ɔ, wa bɔɔ mɔde nɛ wa ba peeɔ ‘Mawu bimɛ nɛ e suɔ, nɛ wa kaseɔ lɛ, nɛ wa jeɔ suɔmi kpo kɛ tsɔɔ wa sibi.’ Enɛ ɔ ma ha nɛ wa ma ná kã, nɛ wa maa yu wa he ngɛ “yo kɛ nyumu a yakayaka fiɛmi, loo mu ní tsumi” he. (Efeso Bi 5:1-4) Hunomɛ kɛ yigbayihi nɛ a le kaa “Mawu maa kojo yaholi, kɛ gba puɛli” ɔ bɔɔ mɔde wawɛɛ nɛ a yeɔ a sibi anɔkuale.—Hebri Bi 13:4.\n9. (a) Mɛni ye bua Yosef nɛ e nyɛ da ka nɛ e nitsumitsɛ ɔ yo ɔ kɛ ba e nɔ ɔ nya? (b) Mɛni wa ma nyɛ maa kase ngɛ Yosef nɔ hyɛmi nɔ́ ɔ mi?\n9 Kristo se nyɛɛli komɛ hyɛ we a he nɔ saminya, nɛ a kɛ nihi nɛ a kɛ mɛ tsuɔ ní nɛ a pi Odasefohi ɔ bɔɔ ke a kpa ní tsumi. Ni komɛ hu kɛ ka kpeɔ ngɛ ní tsumi he. Niheyo wayoo ko nɛ a tsɛɛ lɛ ke Yosef ɔ kɛ si himi nɛ ɔ eko kpe. Benɛ e ngɛ e ní tsumi he ɔ, e nitsumitsɛ ɔ yo ɔ ná e he bua jɔmi wawɛɛ. Enɛ ɔ he ɔ, daa ligbi ɔ, e bɔɔ mɔde kaa e maa ka Yosef konɛ e kɛ lɛ nɛ ná bɔmi. Nyagbenyagbe ɔ, e “nu Yosef tade ɔ, nɛ e de lɛ ke, ‘Ba nɛ o kɛ mi ba hwɔ si.’” Se Yosef kplɛɛ we, nɛ e ma fo. Mɛni wo Yosef he wami nɛ e ya nɔ ye anɔkuale ɔ? E fia e pɛɛ si kaa e maa po huɛ bɔmi nɛ ngɛ e kɛ Mawu a kpɛti ɔ he piɛ. Yosef ní tsumi puɛ nɛ a wo lɛ tsu mohu lɛɛ, se Yehowa jɔɔ lɛ. (1 Mose 39:1-12; 41:38-43) Ke wa ngɛ ní tsumi he jio, wa ngɛ he kpa ko jio, e sa nɛ waa yu wa he ngɛ si himihi nɛ ma nyɛ maa ka wɔ ɔ a he.\nNYƐƐ WO NƆMLƆ SU EHE Ɔ\n10. Mɛni blɔ nɔ nɔmlɔ su ehe ɔ poɔ gba si himi he piɛ ngɛ?\n10 Nɔmlɔ su ehe ɔ nɛ “Mawu bɔ ngɛ e suɔmi nya ngɛ anɔkuale dami kɛ he tsɔmi mi” ɔ maa ye bua nihi kɛ a yihi konɛ a yu a he ngɛ ajuama bɔmi ní peepeehi a he. (Efeso Bi 4:24, NW) Ke wa wo nɔmlɔ su ehe ɔ, e haa nɛ wa ‘gbeɔ’ akɔnɔ nɛ ngɛ wa mi ɔ, nɛ wa jeɔ wa he ngɛ “yo kɛ nyumu yakayaka fiɛmi, mu ní tsumi, mi mi la, akɔnɔ yaya, kɛ hɛ tsumi” he. (Kane Kolose Bi 3:5, 6.) Munyu nɛ ji “nyɛɛ gbe” nɛ a kɛ tsu ní ngɛ munyu nɛ ɔ mi ɔ tsɔɔ kaa e sa nɛ waa bɔ mɔde wawɛɛ nɛ waa yu wa he ngɛ akɔnɔ yayahi a he. E sa nɛ waa yu wa he ngɛ nɔ́ tsuaa nɔ́ nɛ ma nyɛ ma tle bɔmi nami akɔnɔ yaya si ngɛ wa mi ɔ he. (Hiob 31:1) Ke wa yeɔ Mawu mlaa amɛ a nɔ ɔ, wa nyɛɔ “yayami kulaa,” nɛ wa pɛtɛɔ “nɔ́ kpakpa” he wawɛɛ.—Roma Bi 12:2, 9.\nE he hia nɛ nɔ kɛ e yo nɛ a wo a gba si himi ɔ mi he wami kɛ gu munyu nɛ a kɛ a sibi maa tu ngɛ mi mi himi, mi mi jɔmi, kɛ mi mi sami mi ɔ nɔ\n11. Ngɛ mɛni blɔ nɔ nɛ nɔmlɔ su ehe ɔ woɔ gba si himi mi he wami?\n11 Ke wa woɔ nɔmlɔ su ehe ɔ, wa kaseɔ Yehowa su ɔmɛ. (Kolose Bi 3:10) Ke nɔ kɛ e yo jeɔ “mi mi jɔmi, mɔbɔ nami, he si bami, kpoo peemi, kɛ tsui si tomi” kpo ɔ, lɔ ɔ ma ha suɔmi nɛ ngɛ a kpɛti ɔ mi maa wa, nɛ Yehowa hu maa jɔɔ mɛ. (Kolose Bi 3:12) Jehanɛ hu ɔ, ke a ‘ha nɛ he jɔmi nɛ Kristo haa a tsuɔ ní ngɛ a tsui mi’ ɔ, lɔ ɔ hu ma ha nɛ kake peemi maa hi a kpɛti. (Kolose Bi 3:15) Ke nɔ kɛ e yo ‘suɔ a he saminya’ a, lɔ ɔ ma ha nɛ a ma ná deka kɛ ha a he, nɛ a maa ‘bu a sibi pe mɛ nitsɛmɛ a he.’—Roma Bi 12:10.\n12. Mɛni suhi nɛ o susu kaa a ma ha nɛ bua jɔmi nɛ hi gba si himi mi?\n12 Benɛ a bi Sid kɛ e yo Sonja konɛ a tsɔɔ suhi nɛ ye bua mɛ nɛ a ngɛ bua jɔmi ɔ, Sid de ke: “Suɔmi ji su titli nɛ wa pɔɔ kpo jemi. Wa na hu kaa e he hia wawɛɛ nɛ waa pee wa he nihi nɛ a he jɔ.” Sonja kplɛɛ nɔ́ nɛ e huno ɔ de ɔ nɔ. E de ke: “Ngɛ anɔkuale mi ɔ, mi mi himi hu ji su ko nɛ he hia wawɛɛ. Wa bɔɔ mɔde nɛ wa jeɔ he si bami hu kpo, e ngɛ mi kaa tsa pi be tsuaa be nɛ jã peemi ngɛ gbɔjɔɔ.”\nNYƐƐ JE NYƐ TSUI MI KƐ SƐƐ NÍ\n13. Mɛni lɛ e he hia nɛ nihi kɛ a yihi nɛ a pee kɛ wo a gba si himi ɔ mi he wami, nɛ mɛni he je?\n13 Blɔ nɛ hi pe kulaa nɛ wa maa gu nɔ kɛ wo wa gba si himi ɔ mi he wami ɔ a kpɛti kake ji, nɛ waa kɛ wa yihi aloo wa hunomɛ maa tu munyu ngɛ mi mi jɔmi mi. E ngɛ dɔmi kaa ni komɛ kɛ ni kpahi tuɔ munyu ngɛ bumi mi pe bɔ nɛ a kɛ mɛ nitsɛmɛ a hunomɛ aloo a yihi tuɔ munyu ɔ! Ke “mi mi doomi, mi mi la, muklii mi fumi, pɛ, kɛ nɔ jɛmi basabasa” yaa nɔ ngɛ nɔ ko kɛ e yo a kpɛti ɔ, bɔbɔɔbɔɔ ɔ, suɔmi nɛ ngɛ a kpɛti ɔ mi gbɔjɔɔ. (Efeso Bi 4:31) Ke huno ko tuɔ munyu kɛ siɔ e yo nɛ e peeɔ lɛ nɔ́ dɔ nɔ́, aloo yogbayo ko hu peeɔ jã a, a gba a be ngɔe. Enɛ ɔ he ɔ, e he hia nɛ nɔ kɛ e yo nɛ a wo a gba si himi ɔ mi he wami kɛ gu munyu nɛ a kɛ a sibi maa tu ngɛ mi mi himi, mi mi jɔmi, kɛ mi mi sami mi ɔ nɔ.—Efeso Bi 4:32.\n14. Mɛni e sɛ kaa waa pee?\n14 Baiblo ɔ tsɔɔ kaa “dii peemi be ngɛ.” (Fiɛlɔ 3:7) Se enɛ ɔ tsɔɔ we kaa waa kɛ wa hunomɛ loo wa yihi nɛ ko sɛɛ ní, ejakaa ní sɛɛmi haa nɛ gba si himi peeɔ kpakpa. Yogbayo ko nɛ e ngɛ Germany ɔ de ke: “Ke ní sɛɛmi be nɔ ko kɛ e yo a kpɛti ɔ, e yeɔ mɛ awi.” E de hu ke: “E ngɛ mi kaa tsa pi be tsuaa be nɛ e ngɛ gbɔjɔɔ kaa ke nɔ́ ko gba o nya a, o maa nu o tsui mohu lɛɛ, se e sɛ nɛ o kɛ abofu nɛ kple nɔ ɔ nɔ. Ke e ba jã a, o ma de o yo ɔ loo o huno ɔ nɔ́ ko nɛ o susuu we he, nɛ lɔ ɔ ma puɛ sane ɔ kulaa.” Ke nyagba ko ba nihi kɛ yihi a kpɛti ɔ, e sɛ nɛ a kpa ngmlaa kɛ wo a sibi a yi, aloo hiɔ a sibi nya. Mohu ɔ, ke nyagba ko ba nɛ a tsu he ní mla, nɛ e pee we pɛ ɔ, lɔ ɔ woɔ a gba si himi ɔ mi he wami.\n15. Mɛni blɔ nɔ ní sɛɛmi kpakpa ma nyɛ maa wo gba si himi mi he wami ngɛ?\n15 Nyɛ ma nyɛ maa wo nyɛ gba si himi ɔ mi he wami ke nyɛ ná tsui nɛ nyɛ susu níhi a he nɛ nyɛ nu nyɛ sibi sisi. Tsa pi nɔ́ nɛ o ma de ɔ pɛ nɛ he hia, se bɔ nɛ o ma plɛ kɛ de nɔ́ ɔ ha a hu he hia. Enɛ ɔ he ɔ, ke haomi ko ba po ɔ, moo bɔ mɔde nɛ o tu munyu ngɛ mi mi jɔmi mi. Ke o pee jã a, e be yee ha o yo ɔ aloo o huno ɔ kaa e maa bu mo tue. (Kane Kolose Bi 4:6.) Ní sɛɛmi kpakpa ma nyɛ ma ha nɛ nɔ kɛ e yo maa wo a gba si himi ɔ mi he wami ke a nya mi munyu jeɔ via nɛ e woɔ a sibi he wami.—Efeso Bi 4:29.\nNí sɛɛmi kpakpa ma nyɛ ma ha nɛ nɔ kɛ e yo maa wo a gba si himi ɔ mi he wami (Hyɛ kuku 15)\nNYƐ HA NYƐ SIBI GBA SI HIMI BLƆ NYA NƆ́ Ɔ\n16, 17. Mɛni he je nɛ e he hia kaa nihi nɛ a ha nɛ a hunomɛ aloo a yihi a bua nɛ jɔ, nɛ a kó tsi a he nya kaa a kɛ a sibi be bɔmi náe ɔ?\n16 Nihi nɛ a sɛ gba si himi mi ɔ ma nyɛ maa wo a gba si himi ɔ mi he wami ke a tsuɔ a sibi a hiami níhi a he ní kɛ haa mɛ, nɛ a fo we mɛ pɛ a nɔ́ mi. (Filipi Bi 2:3, 4) E sa nɛ hunomɛ kɛ yigbayihi tsuo nɛ a susu níhi nɛ ma ha nɛ a he piɛɛli ɔmɛ ma ná bua jɔmi ɔ he, konɛ a tsu a bɔmi nami mi hiami níhi hu a he ní ha mɛ.—Kane 1 Korinto Bi 7:3, 4.\n17 Aywilɛho sane ji kaa ni komɛ je we suɔmi kpo kɛ ha a hunomɛ aloo a yihi, nɛ a tsiɔ a he nya kaa a kɛ a sibi be bɔmi náe. Nyumu komɛ hu susuɔ kaa ke a hɛɛ a yihi dɔdɔɔdɔ ɔ, lɔ ɔ tsɔɔ kaa pi nyumuhi ji mɛ. Se Baiblo ɔ de ke: “Nyɛ hunomɛ ɔmɛ hu, ke nyɛɛ kɛ nyɛ yi ɔmɛ ngɛ ɔ, nyɛɛ na nya ha mɛ saminya.” (1 Petro 3:7) E sa nɛ huno ɔ nɛ nu sisi kaa gba si himi blɔ nya nɔ́ ɔ kɔ we bɔmi nami pɛ he. E sa nɛ e je suɔmi kpo kɛ ha e yo ɔ be tsuaa be. Lɔ ɔ ma nyɛ ma ha nɛ e yo ɔ bua maa jɔ bɔmi nami he. Ke huno ɔ kɛ yo ɔ tsuo jeɔ suɔmi kpo kɛ haa a sibi ɔ, e be yee ha mɛ kaa a ma tsu a sibi a hiami níhi a he ní kɛ ha mɛ.\n18. Mɛni hunomɛ kɛ yigbayihi ma nyɛ maa pee kɛ wo a gba si himi ɔ mi he wami?\n18 E ngɛ mi kaa ke nɔ ko je e huno aloo e yo se ɔ, nɔ́ ko be nɛ e kɛ ma je e nya mohu lɛɛ, se ke nɔ kɛ e yo je we suɔmi kpo kɛ ha we a sibi ɔ, lɔ ɔ ma nyɛ ma ha nɛ nyumu ɔ loo yo ɔ ma ná nɔ kpa he suɔmi. (Abɛ 5:18; Fiɛlɔ 9:9) Enɛ ɔ he nɛ Baiblo ɔ wo nihi nɛ a sɛ gba si himi ɔ ga kaa a ko “tsi a he nya kaa a kɛ a sibi be bɔmi náe” ja eko ɔ, mɛ ni enyɔ ɔmɛ tsuo kplɛɛ kaa a maa pee jã be kpiti kɛkɛ. Mɛni he je? ‘Ke pi jã a, a be a he nɔ nyɛe maa ye, nɛ Satan maa ka mɛ.’ (1 Korinto Bi 7:5) E maa pee mɔbɔ kaa nɔ kɛ e yo maa ngmɛ Satan blɔ nɛ e da a ‘he nɔ nɛ a nyɛ we nɛ a ye’ ɔ nɔ kɛ ka mɛ konɛ a puɛ gba! Ke nɔ ko kɛ e yo haa a sibi gba si himi blɔ nya nɔ́ ɔ, lɔ ɔ tsɔɔ kaa a ti ‘nɔ ko nɔ ko hla we kaa e hi ha lɛ nɔ kake too, nɛ nɔ tsuaa nɔ susuɔ e nyɛmi hu he.’ A peeɔ jã ejakaa a suɔ a sibi, se pi kaa e sa kaa a pee jã kɛkɛ he je nɛ a ngɛ pee. Ke nɔ kɛ e yo jeɔ suɔmi kpo kɛ tsɔɔ a sibi ɔ lɔ ɔ woɔ a gba si himi ɔ mi he wami.—1 Korinto Bi 10:24.\nYAA NƆ NƐ O WO O GBA SI HIMI Ɔ MI HE WAMI\n19. Mɛni e sa kaa waa fia wa pɛɛ si kaa wa maa pee, nɛ mɛni he je?\n19 E be kɛe kulaa nɛ wa maa sɛ je ehe ɔ mi! Hyɛ bɔ nɛ e maa pee oslaa ha kaa wa maa di akɔnɔ yaya se, nɛ wa hɛ mi ma kpata kaa bɔ nɛ e ba Israel bi 24,000 ɔ a nɔ ngɛ Moab Nga a nɔ ɔ. Benɛ Baiblo ɔ tu nɔ́ nɛ ba a he munyu ta a, e bɔ wɔ kɔkɔ ke: “Nɔ nɛ susuɔ kaa e daa si ɔ, e hyɛ e he nɛ hi, konɛ e ko nɔ si.” (1 Korinto Bi 10:12) Ja wa ye Yehowa kɛ wa hunomɛ kɛ wa yihi anɔkuale loko wa ma nyɛ maa wo wa gba si himi ɔ mi he wami. (Mateo 19:5, 6) Amlɔ nɛ ɔ ji be nɛ e he hia wawɛɛ kaa ‘wa maa bɔ mɔde konɛ Mawu nɛ ko na mu, loo piami nɔ́ ko ngɛ wa he, nɛ waa kɛ lɛ nɛ hi si ngɛ he jɔmi mi.’—2 Petro 3:13, 14.\nGba si himi blɔ nya nɔ́ ɔ: Munyu ngɔngɔɛhi nɛ suɔmi ngɛ mi nɛ wa tuɔ kɛ tsɔɔ wa hunomɛ aloo wa yihi pɛ. Bɔmi nami hu piɛɛ he\nAjuama bɔmi ní peepeehi: Mlaahi nɛ Mawu wo ngɛ bɔmi nami he ɔ a nɔ tɔmi. Ajuama bɔmi ní peepee ɔmɛ ekomɛ ji gba puɛmi, yahomi, nihi nɛ a sɛ we gba si himi mi nɛ a kɛ a sibi náa bɔmi, kɛ nyumu kɛ nyumu loo yo kɛ yo a bɔmi nami\nNɔmlɔ su ehe ɔ womi: Nɛ wa ma tsake wa susumi kɛ wa je mi bami nɛ wa maa kase Yehowa su ɔmɛ


Mawu Tsɛ Ni Komɛ Ní Yemi | Yesu Si Himi Ngɛ Zugba a Nɔ\nA Tsɛ Ni Komɛ Ní Yemi—Mɛnɔmɛ Nɛ Mawu Tsɛ?\nHE SI BAMI HE NÍ KASEMI\nNIHI NƐ A FƆ MƐ NINE Ɔ NGƆ NÍHI KƐ JE A NYA\nBenɛ Yesu tsa nyumu ɔ nɛ e nane kɛ e nine fuufuu ɔ ta a, Yesu ya nɔ nɛ e hi Farisi no ɔ we ɔ mi be bɔɔ. Yesu to he hɛ kaa nihi nɛ a fɔ mɛ nine ɔ a ti ni komɛ ya ngɛ nikɔtɔmahi a sihi he hlae nɛ a maa hi. Enɛ ɔ he ɔ, Yesu ngɔ jamɛ a he blɔ ɔ kɛ tsɔɔ mɛ he si bami he ní.\nYesu de mɛ ke: ‘Ke nɔ ko kpee yo, nɛ e tsɛ mo kɛ ya lejɛ ɔ, ko ya hi yimɛ a je. Eko ɔ, a tsɛ nɔ ko nɛ hɛ mi ngɛ nyami pe mo. Kɛkɛ ɔ, nɔ nɛ tsɛ nyɛ ni enyɔ ɔmɛ tsuo maa ba, nɛ e ma ba de mo ke, “Ha nɔ nɛ ɔ blɔ.” Jehanɛ ɔ lɛɛ zo o kɛ ma ya hi nane si je ɔ.’—Luka 14:8, 9.\nYesu tsa nɔ ke: ‘Lɔ ɔ he ɔ, ke a tsɛ mo ɔ, yaa nɛ o ya hi nane si je, konɛ ke nɔ nɛ tsɛ mo ɔ ba a, e ba de mo ke, “Ye huɛ, ba yimɛ a je.” Enɛ ɔ ma ha nɛ o hɛ mi maa ba nyami ngɛ nihi tsuo nɛ o kɛ mɛ hii si ɔ a hɛ mi.’ Pi su kpakpa kpo nɛ e sa nɛ a je ɔ he munyu nɛ Yesu ngɛ tue. E tsɔɔ nya ke: “Ejakaa nɔ tsuaa nɔ nɛ woɔ e he nɔ ɔ, a maa ba lɛ si, nɛ nɔ nɛ baa e he si ɔ, a ma wo e nɔ.” (Luka 14:10, 11) Yesu ngɛ e tue buli ɔmɛ he wami woe nɛ a ba a he si.\nEnɛ se ɔ, Yesu tsɔɔ Farisi no nɛ tsɛ lɛ ní yemi ɔ nɔ́ kpa ko nɛ e he hia kaa e kase. E tsɔɔ lɛ okplɔɔ ngmɛmi nɛ sa Mawu hɛ mi. Yesu de lɛ ke: “Ke o tsɛ nihi ní yemi piani, loo gbɔkuɛ ɔ, koo kpee o huɛmɛ, loo o nyɛmimɛ, loo o weku li, loo niatsɛmɛ nɛ ngɛ o paka mi. Ke o pee jã a, mɛ hu a maa kpee mo; kɛkɛ ɔ, e ngɛ kaa a wo mo nɔ́ nɛ o pee ɔ he hiɔ. Ke o ngmɛ okplɔɔ ɔ, tsɛ ohiatsɛmɛ, glɔtsɛmɛ, pɔ̃tsɛmɛ, kɛ hɛ yuyuili mohu; nɛ Mawu maa gbaa mo; ejakaa mɛɛ a be nyɛe maa to mo nane mi.”—Luka 14:12-14.\nPi nɛ Yesu ngɛ tsɔɔe kaa ke wa ngmɛ okplɔɔ ɔ, e sɛ nɛ waa fɔ wa huɛmɛ, wa weku li, aloo wa kpɔ mi bimɛ nine. Mohu ɔ, e ngɛ tsɔɔe kaa ke wa ngmɛ okplɔɔ nɛ wa tsɛ nihi nɛ a be nɔ́ ko, kɛ glɔtsɛmɛ, kɛ hɛ yuyuili ɔ, wa ma ná jɔɔmi babauu. Yesu de wetsɛ ɔ ke: “Ligbi ɔ nɛ ni kpakpa amɛ maa te si kɛ je gbeje ɔ, Mawu maa to mo nane mi.” Nyumu ko nɛ lɛ hu a fɔ lɛ nine kɛ ba ní yemi ɔ kɛ Yesu kpa gbi, nɛ e de ke: “Nihi nɛ maa ye ní ngɛ Mawu matsɛ yemi ɔ mi ɔ, a gbaa mɛ pɛ.” (Luka 14:15) Nyumu ɔ na kaa e ji he blɔ ngua kaa Mawu ma tsɛ nɔ ko ní yemi. Se kaa bɔ nɛ Yesu maa tsɔɔ ngɛ nɔ́ hetomi nɔ́ nɛ nyɛɛ se ɔ mi ɔ, pi nɔ tsuaa nɔ nɛ e bua jɔ nine fɔmi nɛ ɔ he. E de mɛ ke:\n‘Nyumu ko ngmɛ okplɔɔ ngua, nɛ e kpee nihi fuu. E tsɔ nɔ ke e ya de nihi nɛ a kpee ɔ ke, “A gbe nɔ́ tsuaa nɔ́ nya; nyɛɛ ba!” Se mɛ tsuo a bɔni a nya jemi kakaaka. Kekleekle nɔ ɔ de tsɔlɔ ɔ ke, “I he zugba ko nɛ ma kɛ pee ngmɔ, nɛ e hia kaa ma ya nɛ ma ya hyɛ; i kpa mo pɛɛ nɛ o na ha mi!” Nɔ kpa ke, “I he na blablɛ enuɔ, nɛ i yaa nɛ ma ya ka mɛ ma hyɛ; i kpa mo pɛɛ nɛ o na ha mi!” Nɔ kpa hu je e nya ke, “I kpee yo, nɛ lɔ ɔ he ɔ i be nyɛe maa ba.”’—Luka 14:16-20.\nPi níhi nɛ e sa kaa a kɛ jeɔ a nya ji nɛ ɔ! Loko nɔ ko ma he zugba loo lohwe ɔ, e ya hyɛɛ kekle loko e heɔ, enɛ ɔ he ɔ, ke nɔ ɔ wo nɔ́ ɔ he hiɔ ɔ, e ma nyɛ ma ya hyɛ be kpa. Ngɛ nɔ etɛne ɔ blɔ fa mi ɔ, pi kpaako nɛ e yaa kpee yo ɔ. E ngɔ yo ɔ momo, lɔ ɔ mɛni nɛ ngɛ lɛ blɔ tsie loko e ke e be nyɛe maa ya okplɔɔ ngmɛmi nɛ e he hia nɛ ɔ sisi ɔ? Benɛ nyɔmtsɛ ɔ nu kaa nihi nɛ e fɔ mɛ nine ɔ ke a be nyɛe maa ba a, e mi mi fu nɛ e de tsɔlɔ ɔ ke:\n“Jee kpo esɔ kɛ ya gbɛjegbɛ ɔmɛ a nɔ, kɛ blohu ɔmɛ a mi ngɛ ma a mi, nɛ o ya ngɔ ohiatsɛmɛ, glɔtsɛmɛ, hɛ yuyuili, kɛ pɔ̃tsɛmɛ kɛ ba hiɛ ɔ.” Tsɔlɔ ɔ ya tsɛ mɛ kɛ ba, se loloolo ɔ blɔ fuu piɛ. Lɔ ɔ he ɔ, e nyɔmtsɛ ɔ de lɛ ke: “Jee kpo kɛ ya blɔ ɔmɛ a nɔ, kɛ blohu ɔmɛ a mi, nɛ o ya nyɛ ni ɔmɛ a nɔ nɛ a ba hiɛ ɔ, konɛ ye we ɔ mi nɛ hyi tɔ. I ngɛ nyɛ dee ke, nihi nɛ a kpee ɔ, ke a ti nɔ ko sa e nya ye niye ní nɛ ɔ fii!”—Luka 14:21-24.\nMunyu nɛ ɔ tsɔɔ kaa Yehowa hu gu Yesu Kristo nɔ kɛ fɔ nihi nine konɛ a ná he blɔ ngɛ hiɔwe Matsɛ Yemi ɔ mi. Yuda bi, titli ɔ a jami hɛ mi nyɛɛli ɔmɛ ji nihi nɛ a fɔ mɛ nine kekle. Se a kpɛti nihi fuu kplɛɛ we nine nɛ Yesu fɔ mɛ ɔ nɔ. Se lɔ ɔ tsɔɔ we kaa e be ni kpahi nine fɔe. Yesu ngɛ tsɔɔe kaa hwɔɔ se ko ɔ, e maa fɔ Yuda bi nɛ a ní ngɛ mɔbɔ, kɛ ma je li nɛ a jaa Yehowa a nine. Enɛ ɔ se ɔ, e maa kpale fɔ nihi nɛ Yuda bi naa mɛ kaa a sɛ ngɛ Mawu hɛ mi ɔ hu nine.—Bɔfo Ɔmɛ A Ní Tsumi 10:28-48.\nNgɛ anɔkuale mi ɔ, Yesu munyu ɔ ma nɔ́ ko nɛ nyumu ko nɛ lɛ hu a fɔ lɛ nine de ɔ nɔ mi. Nyumu ɔ de ke: ‘Nihi nɛ maa ye ní ngɛ Mawu Matsɛ Yemi ɔ mi ɔ, a gbaa mɛ pɛ!’\nMɛni nɛ Yesu tsɔɔ kaa ke nihi pee ɔ, e tsɔɔ kaa a ngɛ he si bami?\nKe nɔ ko ma tsɛ nihi ní yemi ɔ, mɛni e sa nɛ e pee konɛ e sa Mawu hɛ mi, nɛ mɛni blɔ nɔ nɛ jã nɛ e maa pee ɔ ma ha nɛ e ná bua jɔmi?\nMɛni nɛ Yesu nɔ́ hetomi nɔ́ nɛ kɔɔ okplɔɔ ngmɛmi he ɔ tsɔɔ?


JW Si Himi Kɛ Sɔmɔmi Ní Tsumi Kpe ɔ Blɔ Nya Tomi February 29–March 6, 2016\nLa 3 Kɛ Sɔlemi\n“Ester Fã Mawu We Bi A He”: (Hɛngm. 10)\n[Mo je Ester Womi ɔ He Video ɔ kɛ ha nyɛmimɛ ɔmɛ.]\nEst 3:5-9—Haman to kaa e ma kpata Mawu we bi a hɛ mi (ia-E 131 kk. 18-19)\nEst 4:11–5:2—Akɛnɛ Ester hemi kɛ yemi mi wa he je ɔ, e yi gbeye kaa eko ɔ a maa gbe lɛ (ia-E 125 kk. 2; 134 kk. 24-26)\nEst 2:15—Ngɛ mɛni blɔ nɔ nɛ Ester tsɔɔ kaa e baa e he si nɛ e yeɔ e he nɔ? (w06-E 3/1 9 kk. 7)\nEst 3:2-4—Mɛni he je nɛ Mordekai kua kaa e ma kpla si ha Haman ɔ? (ia-E 131 kk. 18)\nBaiblo Kanemi: Est 1:1-15 (Hɛngm. 4 loo nɔ́ nɛ sui jã)\nKekle Ligbi Nɛ O Ya Na Nɔ Ko: (Hɛngm. 2 loo nɔ́ nɛ sui jã) Moo ngɔ Bu Mawu Tue womiyo ɔ kɛ ha. Moo tsɔɔ wetsɛ ɔ nɔ́ nɛ o kɛ lɛ ma ba kase pee se.\nKpale Ya Slaa: (Hɛngm. 4 loo nɔ́ nɛ sui jã) Moo ngɔ Bu Mawu Tue womiyo ɔ ba fa 2-3 ɔ kɛ pee bɔ nɛ o kɛ wetsɛ ko nɛ o ha lɛ womiyo ɔ eko ɔ ma ya tsa ní sɛɛmi ɔ nɔ ha a he peemi kɛ tsɔɔ. Moo tsɔɔ wetsɛ ɔ nɔ́ nɛ o kɛ lɛ ma ba kase pee se.\nBaiblo Mi Ní Kasemi: (Hɛngm. 6 loo nɔ́ nɛ sui jã) Moo ngɔ Bu Mawu Tue Nɛ́ O Hi Si Kɛ Ya Neneene womiyo ɔ ba fa 4-5 kɛ pee bɔ nɛ o kɛ nɔ ko nɛ o ha lɛ Bu Mawu Tue womiyo ɔ kekle ligbi nɛ o ya na lɛ ɔ maa pee Baiblo mi ní kasemi ha a he peemi kɛ tsɔɔ. (km 7/12 2-3 kk. 4)\nAsafo ɔ mi hiami níhi: (Hɛngm. 10)\nKɛ O Ngɛ Kpe ɔ Blɔ Nya Tomi Ehe ɔ, Kɛ Ní Kasemi Womi ɔ He Se Náe Ha Kɛɛ?: (Hɛngm. 5) Ní sɛɛmi. Mo bi tue buli nɛ a tsɔɔ bɔ nɛ a ná kpe ehe nɛ ɔ he se ha. Moo wo mɛ he wami nɛ a dla a he saminya loko a ba kpe ɔ, konɛ a ná he se kɛ pi si.\nAsafo Baiblo Mi Ní Kasemi: fy yi 7 kk. 9-18 (Hɛngm. 30)\nLa 149 Kɛ Sɔlemi\nFebruary 29–March 6, 2016 Kristofohi A Si Himi Kɛ A Sɔmɔmi Ní Tsumi ɔ Blɔ Nya Tomi


A Ngɔ Nɔ́ Ehe Ko Kɛ Piɛɛ Otsi ɔ Mi Kpe ɔ He\nJUETLI NƐ NGƐ MAWU MUNYU Ɔ MI Hla Yehowa Se Blɔ Loko E Mi Mi Fumi Ligbi ɔ Nɛ Su\nJUETLI NƐ NGƐ MAWU MUNYU Ɔ MI “Moo Pɛtɛ Yuda No Kake Tade He Wawɛɛ”\nKRISTOFOHI A SI HIMI Wa He Nɛ Maa Be Ngɛ Fiɛɛmi Ní Tsumi ɔ Mi—Moo Fiɛɛ Kɛ Tsɔɔ Nihi Tsuo Nɛ A Ngɛ O Zugba Kpɔ ɔ Mi\nJUETLI NƐ NGƐ MAWU MUNYU Ɔ MI Moo Hi “Kɔ̃ Nɛ Gba Yoku ɔ Mi ɔ Mi”\nKRISTOFOHI A SI HIMI A Ngɔ Nɔ́ Ehe Ko Kɛ Piɛɛ Otsi ɔ Mi Kpe ɔ He\nJUETLI NƐ NGƐ MAWU MUNYU Ɔ MI Anɛ O Gba Si Himi ɔ Woɔ Yehowa Hɛ Mi Nyami Lo?\nKRISTOFOHI A SI HIMI Mɛni Ji Suɔmi Nitsɛnitsɛ?\nKANE NGƐ Abua Abui Acholi Afrikaans Aja Albanian Alur Amharic Arabic Armenian Assamese Ateso Aukan Aymara Azerbaijani Azerbaijani (Cyrillic) Bambara Baoule Bashkir Basque Bassa (Cameroon) Batak (Karo) Batak (Simalungun) Batak (Toba) Belize Kriol Bengali Biak Bicol Bislama Bissau Guinean Creole Boulou Brazil Mumuihi A Gbi Bulgarian Cakchiquel (Central) Cambodian Catalan Cebuano Changana (Mozambique) Chavacano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chol Chuabo Chuvash Cibemba Cinamwanga Cinyanja Croatian Czech Dangme Danish Dayak Ngaju Digor Douala Drehu Dutch Edo Efik English Esan Estonian Ewe Faroese Fijian Finnish Fon French Ga Galician Garifuna Georgian German Gokana Greek Greenlandic Guarani Gujarati Gun Haitian Creole Hausa Hebrew Hiligaynon Hindi Hmong (White) Hungarian Iban Ibanag Ibinda Icelandic Igbo Iloko Indonesian Isoko Italian Japanese Javanese Jula Kabiye Kabuverdianu Kachin Kannada Karen (S'gaw) Kazakh Kekchi Khana Kikamba Kikaonde Kikongo Kikuyu Kiluba Kimbundu Kinyarwanda Kipende Kirghiz Kiribati Kirundi Kisi Kisonge Kongo Konkani (Roman) Korean Krio Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Laotian Latvian Lenje Lhukonzo Lingala Lithuanian Lomwe Low German Luganda Lunda Luo Luvale Macedonian Macua Malagasy Malay Malayalam Maltese Mam Mambwe-Lungu Mapudungun Marathi Mauritian Creole Maya Mazatec (Huautla) Mbunda Mende Mingrelian Mixe Mixtec (Guerrero) Mizo Mongolian Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Ndonga Nepali Ngabere Ngangela Nias Nigeria Pidgin Niuean Norwegian Nyakyusa-Ngonde Nyaneka Nyungwe Nzema Odia Okpe Oromo Ossetian Otetela Otomi (Mezquital Valley) Pangasinan Papiamento (Curaçao) Persian Pidgin (Cameroon) Polish Ponapean Portuguese Portuguese (Portugal) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Romanian Romany (Macedonia) Romany (Macedonia) Cyrillic Romany (Serbia) Romany (Southern Greece) Runyankore Russian Rutoro Samoan Sangir Sango Saramaccan Sena Sepedi Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovenian Solomon Islands Pidgin Spania Sranantongo Sunda Swahili Swahili (Congo) Swati Swedish Tagalog Tahitian Tajiki Tamil Tandroy Tankarana Tarahumara (Central) Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tshwa Tsonga Turkish Turkmen Tuvaluan Twi Tzeltal Tzotzil Uighur (Cyrillic) Ukrainian Umbundu Urdu Urhobo Uruund Uzbek Valencian Venda Vezo Vietnamese Wallisian Waray-Waray Wayuunaiki Welsh Wolaita Xhosa Yoruba Zande Zapotec (Isthmus) Zapotec (Lachiguiri) Zulu\nKristofohi A Si Himi Kɛ A Sɔmɔmi Ní Tsumi ɔ–Ní Kasemi Womi | December 2017\nKɛ je January 2018 kɛ yaa a, a kɛ study notes kɛ media nɛ ngɛ New World Translation of the Holy Scriptures (nwtsty) ní kasemi Baiblo ɔ mi ngɛ Intanɛti ɔ nɔ ɔ maa piɛɛ otsi ɔ mi kpe ɔ he. Nihi nɛ a ngɛ ní kasemi Baiblo ɔ eko ngɛ a gbi mi kɛ nihi nɛ a be eko ɔ tsuo kɛ ma tsu ní. E ngɛ heii kaa nɔ́ nɛ ɔ maa ye bua mo konɛ o nyɛ nɛ o dla o he saminya kɛ ha asafo mi kpe. Jehanɛ hu ɔ, wa he ye kaa e ma ha nɛ huɛ bɔmi nɛ ngɛ o kɛ Yehowa nɛ ji wa Tsɛ nɛ e ngɛ suɔmi ɔ mi maa wa wawɛɛ!\nStudy notes ɔ tsɔɔ níhi a mi kɛ kɔ kusumihi, mahi, kɛ gbihi nɛ a kɛ tsu ní ngɛ Baiblo ɔ mi ɔ mi.\nKane mi tako nɛ ngɛ tsoe sulii: Blema a, a kɛ zu nɛ peeɔ kane, nɛ a kɛ oliv nu lɛ woɔ mi. Ke a su kane ɔ, tako ɔ gblaa nu ɔ, nɛ e haa nɛ la a tsoɔ. Hela munyu nɛ a tsɔɔ sisi ke, “kane mi tako nɛ e ngɛ tsoe sulii” ɔ ma nyɛ maa tsɔɔ kane mi tako nɛ ngɛ la su ku jee, loo e ngɛ gboe, aloo eko ɔ, e gbo momo po. Gbami nɛ ngɛ Yesaya 42:3 ɔ tsɔɔ kaa Yesu mi mi maa sã lɛ ngɛ nihi a he; e be hae nɛ he si bali kɛ nihi nɛ hao ɔ, a hɛ nɔ kami nɛ tã.\nNiinɛ: A·menʹ ji Hebri munyu nɛ Hela bi hu kɛ tsuɔ ní. Munyu nɛ ɔ sisi ji “e ba mi jã,” aloo “ngɛ anɔkuale mi.” Be komɛ ɔ, loko Yesu maa tu munyu ko, loo e maa wo nɔ́ ko he si, loo e maa gba gbami ko ɔ, e kɛ a·menʹ pɔɔ ní tsumi kɛ maa nɔ mi kaa nɔ́ nɛ e de ɔ maa ba mi. Sane kpakpa amɛ a mi pɛ nɛ Yesu ngɔ munyu nɛ ji “niinɛ,” loo amen ɔ kɛ tsu ní ngɛ jã. A kɛ tsu we ní ngɛ Baiblo ɔ mi he kpa ko jã, nɛ e be jami womi kpa ko hu mi. Ke Yesu ngɔ munyu nɛ ɔ kɛ tsu ní pe si kake (a·menʹ a·menʹ) ɔ, a tsɔɔ sisi kaa “niinɛ, ngɛ anɔkuale mi,” kaa bɔ nɛ e ji ngɛ Yohane Sane Kpakpa a mi ɔ.—Yo 1:51.\nNgɛ hiɛ ɔ, a kɛ fonihi, níhi nɛ a tɛni, videohi nɛ a tui munyu ngɛ mi, kɛ videohi nɛ a tɛni níhi ngɛ mi ɔ tsɔɔ níhi pɔtɛɛ komɛ nɛ a tu a he munyu ngɛ Baiblo ɔ mi ɔ a mi.\nBetfage, Oliv Yoku ɔ, kɛ Yerusalem\nVideo kpiti nɛ ɔ tsɔɔ blɔ ko nɛ yaa Yerusalem, kɛ je ma ko nɛ a tsɛɔ mwɔnɛ ɔ ke et-Tur, nɛ e ngɛ Yerusalem puje he ɔ. A tsɔɔ kaa lejɛ ɔ nɛ a tsɛɛ ngɛ Baiblo ɔ mi ke Betfage ɔ nɛ. Betfage ngɛ Oliv Yoku ɔ yi mi hehi nɛ a ya hiɔwe ɔ, kake nɔ. Betania ngɛ Betfage puje he, ngɛ Oliv Yoku ɔ nɔ. Ke Yesu kɛ e kaseli ɔmɛ ya Yerusalem ɔ, a pɔɔ Betania hwɔmi gbɔkuɛ. Mwɔnɛ ɔ, a tsɛɛ lejɛ ɔ ke el-ʽAzariyeh (El ʽEizariya ). E ji Arab biɛ, nɛ e sisi ji, “He Nɛ Lazaro Hi.” E ngɛ heii kaa ke Yesu ya Betania a, e ya hiɔ Marta, Maria, kɛ a nyɛminyumu Lazaro a we ɔ mi. (Mat 21:17; Mak 11:11; Luk 21:37; Yo 11:1) Ke Yesu je a ngɔ kɛ yaa Yerusalem ɔ, eko ɔ, e guɔ blɔ ko kaa nɔ́ nɛ wa na ngɛ video ɔ mi ɔ nɔ. Ngɛ Nisan ligbi 9 jeha 33 ɔ nɔ ɔ, Yesu hi teji nɔ kɛ gu Oliv Yoku ɔ nɔ kɛ sɛ Yerusalem ma a mi. Eko ɔ, e gu blɔ nɛ je Betfage kɛ yaa Yerusalem ɔ nɔ.\nBlɔ nɛ je Betania kɛ yaa Betfage\nOliv Yoku ɔ\nKidron Kɔ̃ ɔ\nSɔlemi Tsu Nɛ Ngɛ Yoku ɔ Nɔ\nPlɛɛko Nɛ A Ka Kɛ Wo Nane Se Ja Wu Mi\nFoto ko nɛ tsɔɔ nɔmlɔ nane se ja wu nɛ a ka plɛɛko kɛ wo mi. Plɛɛko ɔ kami maa su Sɛntimita nyɔngma kɛ kake kɛ fã, nɛ ji intsisi eywiɛ kɛ fã. A na wu ɔ nitsɛ ngɛ jeha 1968 ɔ mi, be mi nɛ nihi nɛ a tsuaa si kɛ hlaa blema níhi a mi ɔ ngɛ si tsuae ngɛ Yerusalem yiti je. Níhi a mi hlami tsɔɔ kaa wu nɛ ɔ ngɛ zu mi kɛ je Roma bi ɔmɛ a be ɔ mi tɔɔ. Wu nɛ ɔ nɛ a na a, ma nyɛ maa tsɔɔ kaa a kɛ plɛɛko kaa nihi nɛ a bu mɛ gbenɔ fɔ ɔ kɛ woɔ sɛumi tso he. Eko ɔ, plɛɛko nɛ ɔ eko nɛ Roma ta buli ɔmɛ kɛ ka Yesu kɛ wo sɛumi tso ɔ he ɔ nɛ. Jamɛ a be ɔ mi ɔ, ke nɔ ko gbo nɛ e sa a, a ngɔɔ nɔ ɔ wu kɛ woɔ daka nɛ a kɛ tɛ pee mi. A na wu nɛ ɔ ngɛ daka nɛ ɔ eko mi. Enɛ ɔ tsɔɔ kaa ke a bu nɔ ko gbenɔ fɔ, nɛ a ka lɛ kɛ wo sɛumi tso he ɔ, a ma nyɛ ma je lɛ nɛ a ya pu lɛ.—Mat 27:35.\nA Ngɔ Nɔ́ Ehe Ko Kɛ Piɛɛ Otsi ɔ Mi Kpe ɔ He New Feature of the Midweek Meeting\nKRISTOFOHI A SI HIMI KƐ A SƆMƆMI NÍ TSUMI Ɔ–NÍ KASEMI WOMI December 2017


Bi Aɔdā Okpɔcii Nɛ Alɔ Gē Bi le Nwu Ācɛ Ɛlā a Le Yuklɔ Lɔɔlɔhi\nŌ lɛ ācɛ piya ayikpo ku Ukraist lɛbɛɛka ɛgɛ néē i gwo ɔlɛ a. O ya ɛɛ ku a lɛ ɔlɛ a gwo lɔɔlɔhi, a cika o nwu ɛgɛ néē i bi aɔdā o le gwo ɔlɛ a yuklɔ lɔɔlɔhi. Ɛgɔɔma duu nōó cɛgbá ku alɔ nwu ɔwɛ alɛwa nɛ alɔ géē bi Ubáyíbu nōo wɛ ɔdā okpɔcii nɛ alɔ gē bi le nwu ācɛ ɛla a le yuklɔ lɔɔlɔhi a. (2Utím 2:15) Alɔ klla cika o bi aɔkpá mla auvidio ku alɔ ɔhá nɛ alɔ lɛ nɛ alɔ gē bi le nwu ācɛ ɛlā a le yuklɔ lɔɔlɔhi, o ya ɛɛ ku alɔ lɛ ācɛ piya ayikpo ku Ukraist. *\nƐgɛnyá nɛ a géē ya ku a ya lɔhi fiyɛ abɔ a yɔ i yuklɔ mla aɔdā okpɔcii nɛ alɔ gē bi le nwu ācɛ ɛlā a? (1) Da ɔcɛ nōo gē leyikwu ígwu ku uklɔ ku ɔna o ta ku uwɔ kóō ta uwɔ abɔ, (2) yuklɔ mla upɔblisha amāŋ upayɔniya nōo jé ipeyi uklɔ ku ɔna o ta lɔɔlɔhi, ka klla (3) bēē ya o tutu lɔɔlɔhi eko doodu. Abɔ a yɔ i jɛ gɔbu ɔdaŋ ku a yɔ i bi aɔkpá mla auvidio ku alɔ nyā yuklɔ lɔɔlɔhi a, a géē jɔɔnyɛ uklɔ ku ɔna o ta a.\nƆKPÁ O HI ÍGWU\nKARD KU JW.ORG\n^ par. 3 Ó lɛ ɛdɔ ācɛ ōhī néē bi ɔtu gbɔbu ɛɛ kéē ya aɔkpá ku alɔ ōhī nɛ alɔ gē bi le nwu ācɛ ɛlā a. Alɔ lɔfu je ɛdɔ aɔkpá nyā lɛ ācɛ ɛgɔɔma eko duuma nɛ alɔ má kóō cɛgbá.


Blɔ Nya Nɛ A To Konɛ A Ja “He Jɔmi Mawu ɔ” | Mawu Matsɛ Yemi\nBlɔ Nya Nɛ A To Konɛ A Ja “He Jɔmi Mawu ɔ”\nYehowa to níhi blɔ nya bɔɔbɔɔbɔɔ kɛ ha e we bi\n1, 2. Mɛni tsakemi a pee ngɛ Blɛfo gbi Hwɔɔmi Mɔ ɔ he ngɛ January 1895, nɛ kɛ nyɛmimɛ ɔmɛ pee a ní ngɛ he ha kɛɛ?\nBENƐ Baiblo Kaselɔ John A. Bohnet nine su January 1895 Hwɔɔmi Mɔ ɔ nɔ ɔ, e bua jɔ nɔ́ nɛ e na a he. A tsake bɔ nɛ a pee womi tɛtlɛɛ ɔ hɛ mi ɔ, nɛ e ngɛ fɛu wawɛɛ—a tɛni mɔ ko nɛ kane ngɛ yi mi, kɛ oslɔke nɛ ngɛ kue ngɛ hɛ mi, kane nɛ ngɛ mɔ ɔ yi mi ɔ ngɛ kpɛe ngɛ diblii mi. Adafi fiami nɛ ngɛ womi tɛtlɛɛ ɔ mi nɛ kɔɔ womi ɔ hɛ mi nɛ a tsake ɔ he ɔ yi ji, “Wa Tade Ehe.”\n2 Nyɛminyumu Bohnet nya kpɛ e he, nɛ lɔ ɔ he ɔ, e ngma sɛ womi kɛ ya ha Nyɛminyumu Russell. E ngma ke, “Ye bua jɔ bɔ nɛ a tsake Hwɔɔmi Mɔ ɔ hɛ mi ha a he. E ngɛ fɛu saminya.” Baiblo Kaselɔ anɔkualetsɛ kpa nɛ a tsɛɛ lɛ ke John H. Brown ɔ hu ngma ngɛ Hwɔɔmi Mɔ ɔ hɛ mi nɛ a tsake ɔ he ke: “E ngɛ bua jɔmi wawɛɛ. Mɔ ɔ sisi tomi ɔ he wa saminya, nɛ oslɔke ngɛ fiae kɛ ngɛ mɔ ɔ nae.” Womi ɔ hɛ mi nɛ a pee lɛ ehe ɔ ji kekleekle tsakemi nɛ wa nyɛmimɛ ɔmɛ na ngɛ jamɛ a jeha a mi—se pi lɔ ɔ nɛ maa pee nyagbe nɔ́. Ngɛ November mi ɔ, a na tsakemi ngua ko hulɔ. Nɔ́ nɛ sa kadimi ji kaa tsakemi nɛ a kpale na a kɔɔ oslɔke nɛ ngɛ kue ɔ he.\n3, 4. Mɛni nyagba a tu he munyu ngɛ November 15, 1895 Blɛfo gbi Hwɔɔmi Mɔ ɔ mi, nɛ mɛni tsakemi ngua he adafi a fia?\n3 November 15, 1895 Hwɔɔmi Mɔ ɔ tu nyagba ko nɛ ba a he munyu fitsofitso: Haomihi nɛ ba nɔtonɔto ɔ bɔni tue mi jɔmi nɛ ngɛ Baiblo Kaseli ɔmɛ a kpɛti ɔ puɛmi. Nyɛmimɛ ɔmɛ sa nya ngɛ nɔ nɛ e sa kaa e nyɛɛ a hɛ mi ngɛ asafo ɔmɛ a mi ɔ he. Bɔ nɛ pee nɛ a ye bua nyɛmimɛ nɛ a pee kake ɔ, Hwɔɔmi Mɔ ɔ ngɔ asafo ɔ kɛ to mele he. Womi ɔ de ke asafo mi nikɔtɔma amɛ nyɛ we nɛ a dla asafo ɔ nɛ ngɛ kaa mele ɔ konɛ e nyɛ nɛ e da ahumi nya. Mɛni e sa nɛ a pee?\n4 Womi ɔ tsɔɔ mi hu kaa mele kudɔlɔ nɛ e he be ɔ bɔɔ mɔde kaa e maa ngɔ yi baami níhi kɛ wo mele ɔ mi, nɛ e yeɔ bua nihi nɛ a ngɛ mele ɔ mi ɔ konɛ a nyɛ nɛ a dla a he kɛ to haomi nɛ maa ba ngɛ wo ɔ nɔ ɔ. Jã nɔuu kɛ̃ nɛ e sa kaa nihi nɛ a ngɛ Mawu we bi a hɛ mi nyɛɛe ɔ nɛ a dla asafo ɔmɛ konɛ a nyɛ nɛ a da haomihi nɛ a kɛ maa kpe ɔ nya. Bɔ nɛ pee nɛ nihi nɛ a nyɛɛ asafo ɔ hɛ mi ɔ a nyɛ nɛ a tsu enɛ ɔ, womi ɔ fia tsakemi ngua ko he adafi. Womi ɔ kɛ blɔ tsɔɔmi nɛ e sa kaa a kɛ tsu ní oya nɔuu nɛ ɔ ha. Womi ɔ de ke, “e sa nɛ a hla nikɔtɔmahi konɛ a hyɛ to kuu ɔ nɔ ngɛ company loo asafo tsuaa asafo mi.”—Níts. 20:28.\n5. (a) Mɛni he je nɛ kekleekle blɔ nya nɛ a to kɛ ha asafo mi nikɔtɔmahi a hlami ɔ ji nɔ́ nɛ ba ngɛ e be nya a? (b) Mɛni sane bimihi a he wa ma susu?\n5 Benɛ a je sisi kaa a ma bɔni asafo mi nikɔtɔmahi hlami ɔ ba pee blɔ nɛ a maa gu nɔ kɛ ha nɛ asafo ɔ nɛ pi si. E ye bua wa nyɛmimɛ nyumuhi nɛ a nyɛ nɛ a hyɛ asafo ɔmɛ a nɔ benɛ kekle Je Mi Ta a mi ba wa a. Ngɛ jehahi nɛ nyɛɛ se ɔmɛ a mi ɔ, tsakemi kpahi nɛ a pee ɔ ye bua Mawu we bi nɛ a he su kɛ pi si konɛ a sɔmɔ Yehowa. Mɛni Baiblo gbami nɛ tu hɛ mi yami nɛ ɔ he munyu? Mɛni tsakemihi o na kaa a pee ngɛ asafo ɔ mi? Mɛni blɔ nɔ nɛ o ná tsakemi nɛ ɔmɛ a he se ngɛ?\n“Ma Ha A Maa Ngɔ . . . He Jɔmi Kɛ Hyɛ O Nɔ”\n6, 7. (a) Mɛni nɛ munyu nɛ ngɛ Yesaya 60:17 ɔ tsɔɔ? (b) Mɛni nɛ “nɔ hyɛli” kɛ “nikɔtɔmahi” nɛ a kɛ tsu ní ɔ tsɔɔ?\n6 Kaa bɔ nɛ wa na ngɛ Yi 9 ɔ mi ɔ, Yesaya gba kaa Yehowa maa jɔɔ e we bi, nɛ a he maa hiɛ babauu. (Yes. 60:22) Se Yehowa wo si kaa e maa pee po pe jã. Ngɛ jamɛ a gbami ɔ nɔuu mi ɔ, e de ke: “Akɔblee nane mi ɔ, ma ngɔ sika tsu kɛ ba, dade nane mi ɔ, sika hiɔ, tso nane mi ɔ, akɔblee, nɛ tɛ nane mi ɔ, dade. Ma hla tue mi jɔmi kaa o nɔ hyɛli kɛ dami sane yemi kaa o nikɔtɔmahi.” (Yes. 60:17, NW) Mɛni gbami nɛ ɔ tsɔɔ? Kɛ gbami ɔ kɔ wa he mwɔnɛ ɔ ha kɛɛ?\nKe a ngɔ nɔ́ kpa kɛ to nɔ́ ko nane mi ɔ, e ji tsakemi, pi kaa a ngɛ nɔ́ nɛ hí tsakee, mohu ɔ, a ngɔ nɔ́ nɛ hi saminya kɛ ngɛ nɔ́ nɛ hi nane mi toe\n7 Yesaya gbami ɔ tsɔɔ kaa a kɛ nɔ́ kpa maa to nɔ́ ko nane mi. Se mo kadi kaa ke a ngɔ nɔ́ kpa kɛ to nɔ́ ko nane mi ɔ, e ji tsakemi, pi kaa a ngɛ nɔ́ nɛ hí tsakee, mohu ɔ, a ngɔ nɔ́ nɛ hi saminya kɛ ngɛ nɔ́ nɛ hi nane mi toe. Sika tsu nɛ a kɛ maa to akɔblee nane mi ɔ tsɔɔ hɛ mi yami, nɛ jã nɔuu kɛ̃ nɛ e ji ngɛ ní kpahi nɛ a ma tsake ɔ blɔ fa mi. Enɛ ɔ he ɔ, Yehowa pee nɔ hyɛmi nɔ́ nɛ ɔ konɛ e kɛ tsɔɔ bɔ nɛ e ma tsake níhi a mi ha e we bi bɔɔbɔɔbɔɔ konɛ a ya a hɛ mi ɔ mi. Mɛni hɛ mi yami he munyu nɛ gbami ɔ tu? “Nɔ hyɛli” kɛ “nikɔtɔmahi” nɛ Yehowa wo nɔ ta a tsɔɔ kaa e maa pee tsakemi bɔɔbɔɔbɔɔ ngɛ bɔ nɛ e to níhi blɔ nya kɛ ha e we bi ɔ he konɛ a ya a hɛ mi.\n8. (a) Mɛnɔ nɛ e kɛ hɛ mi yami nɛ a tu he munyu ngɛ Yesaya gbami ɔ mi ɔ ba? (b) Kɛ wa náa hɛ mi yami ɔmɛ a he se ha kɛɛ? (Hyɛ daka nɛ ji, “ E Kɛ He Si Bami Kplɛɛ Tsɔsemi Nɔ” ɔ hulɔ.)\n8 Mɛnɔ ha nɛ asafo ɔ ngɛ hɛ mi yae ɔ? Yehowa de ke: “Ma ngɔ sika tsu kɛ ba,” nɛ “ma ha a maa ngɔ . . . he jɔmi kɛ hyɛ o nɔ.” Ngɛ anɔkuale mi ɔ, Yehowa nitsɛ nɛ ha nɛ asafo ɔ ya hɛ mi, se pi nimli. Kɛ je benɛ a wo Yesu Matsɛ ɔ, Yehowa gu e Bi ɔ nɔ nɛ e ha nɛ hɛ mi yami nɛ ɔmɛ ba. Kɛ wa náa tsakemi nɛ ɔmɛ a he se ha kɛɛ? Jamɛ a ngmami ɔ nɔuu tsɔɔ kaa hɛ mi yami ɔ maa ngɔ “dami sane yemi” kɛ “he jɔmi” kɛ ba. Ke wa kplɛɛ Mawu blɔ tsɔɔmi nɔ, nɛ wa pee tsakemi ɔ, e ma ha tue mi jɔmi maa hi wa kpɛti, nɛ dami ní peepee ma ha nɛ wa sɔmɔ Yehowa nɛ bɔfo Paulo tu e he munyu kaa e ji “he jɔmi Mawu ɔ.”—Filip. 4:9.\n9. Blɔ nya tomi kɛ kake peemi nɛ ngɛ asafo ɔ mi ɔ daa si ngɛ mɛni nɔ, nɛ mɛni he je?\n9 Paulo ngma ngɛ Yehowa he ke: “Mawu sume basabasa, se mohu tue mi jɔmi e suɔ.” (1 Kor. 14:33) Mo kadi kaa Paulo ngɔɛ basabasa kɛ to nɔ́ ko nɛ a to blɔ nya a he, se mohu e kɛ to tue mi jɔmi he. Mɛni he je? Mo susu nɔ́ nɛ ɔ he nɛ o hyɛ: Ke a to nɔ́ ko blɔ nya saminya po ɔ, e tsɔɔ we doo kaa e kɛ tue mi jɔmi maa ba. Kaa nɔ hyɛmi nɔ́ ɔ, ta buli a kuu ko ma nyɛ maa nyɛɛ ngɛ blɔ nya tomi nya pɛpɛɛpɛ, pi kɛ ha tue mi jɔmi, se mohu kɛ ha ta. Lɔ ɔ he ɔ, kaa Kristofohi ɔ, e sa kaa wa ha nɛ anɔkuale munyu nɛ ɔ nɛ hi wa juɛmi mi: Ke tue mi jɔmi be blɔ nya tomi ko mi ɔ, e be manye yee gblee. Se ke tue mi jɔmi ngɛ ɔ, níhi yaa nɔ saminya. Enɛ ɔ he ɔ, wa bua jɔ kaa “he jɔmi Mawu ɔ” ngɛ wa asafo ɔ kudɔe, nɛ e ngɛ he tsue! (Rom. 15:33) Wa náa he jɔmi nɛ je Mawu ngɔ ɔ he se, nɛ lɔ ɔ ha nɛ kake peemi ngɛ wa kpɛti ngɛ je kɛ wɛ.—La 29:11.\n10. (a) Kɛ je jeha 1881 kɛ ma nɛ ɔ, mɛni tsakemihi a pee nɛ ha nɛ asafo ɔ ya hɛ mi? (Hyɛ daka nɛ ji, “ Bɔ Nɛ Asafo ɔ Nɔ Hyɛmi Ya Hɛ Mi Ha.”) (b) Mɛni sane bimihi a he wa ma susu amlɔ nɛ ɔ?\n10 Daka nɛ e yi ji, “ Bɔ Nɛ Asafo ɔ Nɔ Hyɛmi Ya Hɛ Mi Ha” a tsɔɔ se nami nɛ ngɛ tsakemihi nɛ sisije ɔ, a pee ngɛ asafo ɔ mi ɔ he. Se mɛni tsakemi Yehowa pee kɛ gu wa Matsɛ ɔ nɔ kɛ tsɔɔ kaa e ngɔ sika tsu kɛ to akɔblee nane mi? Mɛni blɔ nɔ nɛ tsakemihi nɛ a pee ngɛ asafo ɔ nɔ hyɛmi mi ɔ ha nɛ tue mi jɔmi kɛ kake peemi ba asafo ɔ mi ngɛ je kɛ wɛ? Mɛni blɔ nɔ tsakemi ɔmɛ ngɛ mo ye buae konɛ o sɔmɔ “he jɔmi Mawu ɔ”?\nBɔ Nɛ Kristo Nyɛɛ Asafo ɔ Hɛ Mi Ha\n11. (a) Mɛni tsakemi Ngmami ɔ nɛ nyɛmimɛ ɔmɛ kase saminya a ha nɛ a pee? (b) Mɛni ji nɔ́ nɛ blɔ tsɔɔmi ajla toli ɔmɛ fia a pɛɛ si kaa a maa pee?\n11 Kɛ je jeha 1964 kɛ ya si jeha 1971 ɔ, blɔ tsɔɔmi ajla toli ɔmɛ hla Baiblo ɔ mi saminya. Níhi nɛ a hla ngɛ Baiblo ɔ mi ɔ ekomɛ kɔɔ bɔ nɛ a to asafo ɔ blɔ nya ha ngɛ kaseli ɔmɛ a be ɔ mi ɔ he. * Ní nɛ a kase ɔ ha nɛ a na kaa ngɛ kaseli ɔmɛ a be ɔ mi ɔ, asafo mi nikɔtɔmahi a kuuhi nɛ hyɛɛ asafo ɔmɛ a nɔ, se pi asafo mi nɔkɔtɔma kake. (Kane Filipi Bi 1:1; 1 Timoteo 4:14.) Benɛ a nu munyu nɛ ɔ sisi saminya a, blɔ tsɔɔmi ajla toli ɔmɛ yɔse kaa a Matsɛ nɛ ji Yesu ngɛ mɛ blɔ tsɔɔe konɛ a to níhi blɔ nya saminya kɛ ha Mawu we bi—nɛ blɔ tsɔɔmi ajla toli ɔmɛ mwɔ a yi mi kpɔ kaa a maa nyɛɛ Matsɛ ɔ blɔ tsɔɔmi se. Oya nɔuu nɛ a pee tsakemihi ngɛ bɔ nɛ asafo mi nikɔtɔmahi hyɛɛ asafo ɔ nɔ ha a he konɛ e kɛ Ngmami ɔ nɛ kɔ. Mɛni ji tsakemihi nɛ a pee ɔ ekomɛ ngɛ jeha 1970 jeha amɛ a sisije?\nE KƐ HE SI BAMI KPLƐƐ TSƆSEMI NƆ\nA NGMA sɛ womi ko nɛ Nyɛminyumu Russell ngma kɛ ya ha nyɛmimɛ bɔɔ ko nɛ a ngɛ Scandinavia a ngɛ April 1, 1916 Hwɔɔmi Mɔ ɔ mi. Nyɛminyumu Kaarlo Harteva hu piɛɛ nihi nɛ Nyɛminyumu Russell ngma mɛ sɛ womi ɔ he. Nyɛminyumu Russell ngma ke: “Wa ngɛ nyɛ nihi tsuo nɛ nyɛ ji wa nyɛmimɛ ngɛ hemi kɛ yemi ɔ mi ɔ he wami woe kaa nyɛɛ kpale kɛ ba anɔkuale ɔ mi ekohu konɛ waa ngɔ wa juɛmi kɛ ma ní tsumi nɛ e sa kaa wa tsu ɔ nɔ.” Mɛni he je nɛ Nyɛminyumu Russell wo mɛ he wami kaa a kpale kɛ ba a?\nNyɛminyumu Harteva nɛ a fɔ lɛ ngɛ jeha 1882 ɔ mi ɔ piɛɛ nihi nɛ a ba pee kekleekle Baiblo Kaseli ngɛ Finland ɔ he. A baptisi lɛ ngɛ April 1910, nɛ ngɛ jeha 1912 ɔ mi ngɛ mawulɛ mi ɔ, Nyɛminyumu Russell ha lɛ he blɔ kaa e pee Hwɔɔmi Mɔ ɔ ngɛ Finland gbi mi. Benɛ níhi ngɛ nɔ yae saminya a kɛkɛ nɛ kekle Je Mi Ta a fɛ. Nyɛminyumu Harteva ngma ngɛ December 1, 1914 Hwɔɔmi Mɔ ɔ mi ke: “Akɛnɛ níhi a mi wa he je ɔ, . . . eko ɔ, wa ma gbɔ ba fahi nɛ ngɛ Hwɔɔmi Mɔ ɔ mi ɔ nɔ aloo wa ma gbɔ Hwɔɔmi Mɔ abɔ nɛ wa peeɔ daa jeha a nɔ.” Se kɛ̃ ɔ, ngɛ jeha 1915 ɔ mi ɔ, Nyɛminyumu Harteva kɛ ni komɛ bla kɛ to kuu ko nɛ a tsɛɛ ke Ararat ɔ sisi, nɛ a bɔni womi tɛtlɛɛ nɛ a tsɛɛ ke Ararat ɔ peemi konɛ a kɛ ná sika nɛ a kɛ pee Hwɔɔmi Mɔ ɔ.\nAkɛnɛ Nyɛminyumu Harteva ngɔ e juɛmi kɛ ma kuu ehe nɛ a tsɔ ɔ nɔ he je ɔ, e kpa Hwɔɔmi Mɔ nɛ a peeɔ ngɛ Finland gbi mi ɔ nɔ hyɛmi. Ngɛ Ararat womi tɛtlɛɛ ɔ mi ɔ, níhi nɛ a ngmaa a ekomɛ ji Baiblo mi munyuhi, kɛ munyu kpahi nɛ ekomɛ kɔɔ hiɔ tsami, kɛ gbi ehe nɛ a tsɛɛ ke Esperanto he. E kɛ we kulaa nɛ womi tɛtlɛɛ ehe ɔ je nyɛmimɛ ɔmɛ a juɛmi kɛ je anɔkuale tsɔɔmihi nɛ a mi tɛ̃ ɔ nɔ. Jamɛ a be ɔ mi nɛ Nyɛminyumu Russell je suɔmi mi nɛ e ngma sɛ womi kɛ kpa Nyɛminyumu Harteva kɛ nyɛmimɛ kpa amɛ pɛɛ kaa a “kpale kɛ ba anɔkuale ɔ mi ekohu” ɔ nɛ.\nKɛ Nyɛminyumu Harteva pee e ní ha kɛɛ? E ngma sɛ womi nɛ Nyɛminyumu Russell ngma mɛ, kɛ sɛ womi ɔ heto nɛ lɛ Harteva e ngma a ngɛ Ararat womi tɛtlɛɛ ɔ mi. Nyɛminyumu Harteva kpa pɛɛ ngɛ nɔ́ nɛ e pee ɔ he, nɛ e de ke: “Ma pee nɔ́ tsuaa nɔ́ nɛ ma nyɛ kɛ dla níhi.” Lɔ ɔ se ɔ, e kɛ we kulaa nɛ Nyɛminyumu Harteva kpa pɛɛ ekohu ngɛ Ararat womi tɛtlɛɛ ɔ mi kaa e pee we nɛ hi, nɛ e de ke: “Ma bɔ mɔde nɛ ma hyɛ ye he saminya ngɛ anɔkuale ɔ he níhi tsuo a blɔ fa mi.” Kaarlo Harteva pee we e ní kaa asafo mi nikɔtɔma komɛ nɛ a fɔ sɔ kɛ hla mɛ jamɛ a be ɔ mi nɛ a woɔ a he nɔ ɔ, mohu ɔ, e kɛ he si bami kplɛɛ tsɔsemi nɔ.\nPee se ɔ, a kpale hla Nyɛminyumu Harteva kaa e hyɛ Hwɔɔmi Mɔ ɔ peemi kɛ asafo ɔ ní tsumi kɔni ɔ nɔ ngɛ Finland. E tsu ní tsumi nɛ a kɛ wo e dɛ ɔ kɛ ya si jeha 1950. E kɛ anɔkuale yemi sɔmɔ Yehowa, nɛ e fĩ anɔkuale ɔ se kɛ ya si benɛ e gbe e ní tsumi ngɛ zugba a nɔ ɔ nya ngɛ jeha 1957. Ngɛ anɔkuale mi ɔ, ke nihi kɛ he si bami kplɛɛ Matsɛ Yesu tsɔsemi nɔ ɔ, e tsuɔ a he, nɛ Yehowa jɔɔ mɛ.\n12. (a) Mɛni tsakemi a pee nɛ kɔɔ blɔ tsɔɔmi ajla toli ɔmɛ a he? (b) Moo tsɔɔ bɔ nɛ a to Blɔ Tsɔɔmi Ajla Toli ɔmɛ a ní tsumi ɔ he blɔ nya ha mwɔnɛ ɔ. (Hyɛ daka nɛ ji, “ Bɔ Nɛ Blɔ Tsɔɔmi Ajla Toli Ɔmɛ Tsuɔ Matsɛ Yemi ɔ He Níhi A He Ní Ha.”)\n12 Kekleekle tsakemi nɛ a pee ɔ kɔɔ blɔ tsɔɔmi ajla toli ɔmɛ nitsɛmɛ a he. Benɛ a pee we tsakemi ɔ lolo ɔ, nyɛmimɛ kpaago nɛ a pɔ mɛ nu nɛ mɛ ji blɔ tsɔɔmi ajla toli ngɛ jamɛ a be ɔ mi ɔ nɔuu ji nihi nɛ a daa si ngɛ Watch Tower Bible and Tract Society of Pennsylvania a nya. Se ngɛ jeha 1971 ɔ mi ɔ, blɔ tsɔɔmi ajla toli ɔmɛ a yibɔ ɔ ya hɛ mi kɛ je 7 kɛ ya si 11, nɛ a dɛ Watch Tower Bible and Tract Society of Pennsylvania a nya hu. Blɔ tsɔɔmi ajla toli ɔmɛ a mi bi bui a he kaa a nɔ kuɔ, lɔ ɔ he ɔ, daa jeha a, a tsakeɔ sɛnɔhilɔ.\n13. (a) Mɛni blɔ nya tomi a kɛ tsu ní jeha 40? (b) Mɛni Blɔ Tsɔɔmi Ajla Toli ɔmɛ pee ngɛ jeha 1972 ɔ mi?\n13 Tsakemi nɛ nyɛɛ lɔ ɔ se ɔ sa asafo tsuaa asafo he. Ngɛ mɛni blɔ nɔ? Kɛ je jeha 1932 kɛ ya si jeha 1972 ɔ, nyɛminyumu kake pɛ nɛ hyɛɛ asafo nɔ. Loko jeha 1936 maa su ɔ, a tsɛɛ nyɛminyumu nɛ a hla lɛ nɛ ɔ ke sɔmɔmi blɔ tsɔɔlɔ. Lɔ ɔ se ɔ, a tsake biɛ sɔmɔmi blɔ tsɔɔlɔ ɔ kɛ pee company servant, nɛ ngɛ lɔ ɔ se hu ɔ, a tsake biɛ ɔ kɛ pee asafo sɔmɔlɔ, nɛ nyagbe ɔ, a tsake kɛ pee asafo nɔ hyɛlɔ. Nyɛmimɛ nyumuhi nɛ a hla nɛ ɔmɛ hyɛ asafo ɔmɛ a nɔ saminya. Behi fuu ɔ, asafo nɔ hyɛlɔ ɔ nɛ mwɔɔ yi mi kpɔ kɛ haa asafo ɔ, nɛ e bi we sɔmɔli kpahi nɛ ngɛ asafo ɔ mi ɔ a juɛmi ngɛ níhi a he. Se ngɛ jeha 1972 ɔ mi ɔ, Blɔ Tsɔɔmi Ajla Toli ɔmɛ to blɔ nya kɛ ha tsakemi ngua ko. Mɛni ji jamɛ a tsakemi ɔ?\n14. (a) Mɛni blɔ nya tomi ehe a kɛ bɔni ní tsumi kɛ je October 1, 1972? (b) Mɛni blɔ nɔ nikɔtɔmahi a kuu ɔ sanehi a he blɔ nya tolɔ ɔ kɛ ga womi nɛ ngɛ Filipi Bi 2:3 ɔ tsuɔ ní ngɛ?\n14 A daa Ngmami ɔ nɔ kɛ hlaa nyɛmimɛ nyumuhi nɛ sa ngɛ asafo tsuaa asafo mi konɛ a sɔmɔ kaa asafo mi nikɔtɔmahi mohu pe nɛ nyɛminyumu kake ma sɔmɔ kaa asafo ɔ nɔ hyɛlɔ. Nikɔtɔmahi a kuuhi maa pee kake kɛ hyɛ a we asafo ɔmɛ a nɔ. A kɛ blɔ nya tomi nɛ ɔ bɔni ní tsumi kɛ je October 1, 1972. Mwɔnɛ ɔ, nikɔtɔmahi a kuu ɔ sanehi a he blɔ nya tolɔ ko bui e he kaa lɛ ji nɔmlɔ ngua pe kulaa ngɛ asafo mi nikɔtɔmahi a kuu ɔ mi, mohu ɔ, e naa e he kaa lɛ ji “nɔ nyafii pe kulaa” ngɛ mɛ tsuo a kpɛti. (Luka 9:48) Nyɛmimɛ nyumuhi nɛ a ngɛ he si bami nɛ ɔ ji jɔɔmi kɛ ha nyɛmimɛ ngɛ je kɛ wɛ!—Filip. 2:3.\nE ngɛ heii kaa wa Matsɛ nɛ ngɛ nile ɔ ha e se nyɛɛli nɔ hyɛli nɛ maa hyɛ a nɔ ngɛ be nɛ sa mi\n15. (a) Blɔ nya nɛ a to kaa asafo ɔmɛ nɛ a ná nikɔtɔmahi a kuu konɛ a hyɛ asafo ɔ nɔ ɔ, mɛni se nami nɛ je mi kɛ ba? (b) Mɛni tsɔɔ kaa wa Matsɛ ɔ tsu ní ngɛ nile mi?\n15 Blɔ nya nɛ a to kaa asafo mi nikɔtɔmahi a kuuhi nɛ pee kake kɛ hyɛ a we asafo ɔmɛ a nɔ ɔ ji hɛ mi yami, nɛ se nami fuu je mi kɛ ba. Mo susu se nami etɛ nɛ ɔmɛ a he nɛ o hyɛ: Kekleekle ɔ, ngɛ blɔ nya ní tsumi ngua nɛ asafo mi nikɔtɔma amɛ tsuɔ ɔ tsuo se ɔ, blɔ nya tomi ɔ yeɔ bua mɛ konɛ a hɛ nɛ hi nɔ kaa Yesu ji asafo ɔ Yi. (Efe. 5:23) Nɔ́ nɛ ji enyɔ ɔ, Abɛ 11:14 ɔ deɔ ke: “He nɛ ga woli kpakpa hiɛ ngɛ ɔ, tue mi jɔmi ngɛ lejɛ ɔ.” Ke asafo mi nikɔtɔmahi ngɛ sanehi nɛ kɔɔ asafo ɔ he ɔ he susue, nɛ a ha nɛ nɔkɔtɔma tsuaa nɔkɔtɔma tsɔɔ e juɛmi ɔ, e yeɔ bua mɛ nɛ a mwɔɔ yi mi kpɔ nɛ kɛ Baiblo sisi tomi mlaahi kɔ. (Abɛ 27:17) Ke a pee kake kɛ mwɔ a yi mi kpɔ ɔ, Yehowa jɔɔ nɔ, nɛ a yeɔ manye. Nɔ́ nɛ ji etɛ ɔ, e ngɛ mi kaa nihi a he ngɛ hiɛe ngɛ asafo ɔ mi mohu lɛɛ, se nyɛmimɛ nyumuhi fuu nɛ sa nɛ a ngɛ sɔmɔe kaa asafo mi nikɔtɔmahi ɔ ha nɛ níhi ngɛ nɔ yae pɛpɛɛpɛ ngɛ asafo ɔ mi, nɛ a ngɛ nyɛmimɛ ɔmɛ a nɔ hyɛe saminya. (Yes. 60:3-5) Mo susu he nɛ o hyɛ, asafohi nɛ a ngɛ je ɔ mi ɔ a yibɔ ya hɛ mi kɛ je 27,000 ngɛ jeha 1971 ɔ mi kɛ ya su asafohi nɛ hiɛ pe 113,000 ngɛ jeha 2013 ɔ mi! E ngɛ heii kaa wa Matsɛ nɛ ngɛ nile ɔ ha e se nyɛɛli nɔ hyɛli nɛ maa hyɛ a nɔ ngɛ be nɛ sa mi.—Mika 5:5.\nBƆ NƐ ASAFO Ɔ NƆ HYƐMI YA HƐ MI HA\nJeha 1881—Bɔ nɛ pee nɛ Baiblo Kaseli nɛ a ngɛ kpɔ kake mi ɔ nɛ a kɛ a sibi nɛ bɔ ɔ, Nyɛminyumu Russell de nihi nɛ peeɔ kpe daa a ke, a ha nɛ Watch Tower ní tsumi he ɔ nɛ le he nɛ a kpeɔ ngɛ.\nJeha 1895—A de asafo ɔmɛ tsuo nɛ a hla nyɛmimɛ nyumuhi ngɛ a kpɛti nɛ a sɔmɔ kaa asafo mi nikɔtɔmahi.\nJeha 1919—Asafo ɔ ní tsumi kɔni ɔ hla sɔmɔmi blɔ tsɔɔlɔ ngɛ asafo ɔmɛ a mi. E ní tsumi ji kaa e maa to fiɛɛmi ní tsumi ɔ he blɔ nya nɛ e wo nyɛmimɛ he wami nɛ a kɛ a he nɛ wo mi. Asafo mi nikɔtɔma komɛ fĩ we blɔ nya nɛ a to kaa a hla sɔmɔmi blɔ tsɔɔlɔ ɔ se.\nJeha 1932—A po sɔ fɔmi nɛ a kɛ hlaa asafo mi nikɔtɔmahi daa jeha a mi. Asafo ɔ hlaa nyɛmimɛ nyumuhi nɛ a ngɛ kã ngɛ fiɛɛmi ní tsumi ɔ mi, nɛ a baa a je mi bɔ nɛ sa biɛ ehe nɛ a ná nɛ ji Yehowa Odasefohi ɔ konɛ a sɔmɔ kaa sɔmɔmi ajla toli. Asafo ɔ ní tsumi kɔni ɔ hlaa sɔmɔmi ajla toli ɔmɛ a kpɛti nɔ kake konɛ e sɔmɔ kaa sɔmɔmi blɔ tsɔɔlɔ.\nJeha 1937—Nyɛmimɛ nyumuhi nɛ a ji nimli asafo ɔ mi bi kɛ nyɛmimɛ nyumuhi nɛ a pɔ mɛ nu ɔ tsuo ma nyɛ ma sɔmɔ kaa sɔmɔmi ajla toli.\nJeha 1938—Asafo ɔmɛ tsuo ma nya si kaa e sa nɛ a da Ngmami ɔ nɔ kɛ hla asafo sɔmɔli. Lɔ ɔ ha nɛ a kpa sɔ fɔmi ngɛ asafo ɔmɛ a mi.\nKe o ngɛ hlae nɛ o le níhi fuu ngɛ tsakemihi nɛ a pee ngɛ asafo ɔ mi ɔ he ɔ, hyɛ womi nɛ ji, Jehovah’s Witnesses—Proclaimers of God’s Kingdom, ba fa 204-235.\nNyɛmiyo Rose Swingle, nɛ je Chicago, Illinois ngɛ U.S.A. ɔ de ke: “Wa woɔ wa hiɔ nine nɔ kɛ fɔɔ sɔ kɛ hlaa asafo mi nikɔtɔmahi. Kɛkɛ nyɛminyumu ko maa kane nihi nɛ a wo a nine nɔ ɔ.”\n‘Nyɛɛ Pee Nɔ Hyɛmi Nɔ́ Ha Mawu Asafo ɔ’\n16. (a) Mɛni ji asafo mi nikɔtɔmahi a blɔ nya ní tsumi? (b) Kɛ Baiblo Kaseli ɔmɛ bu fami nɛ Yesu kɛ ha kaa a ‘hyɛ to ɔmɛ’ a nɔ ɔ ha kɛɛ?\n16 Ngɛ Baiblo Kaseli ɔmɛ a be ɔ mi tɔɔ nɛ asafo mi nikɔtɔmahi nu sisi kaa a blɔ nya ní tsumi ji kaa a maa ye bua a nyɛmimɛ Kristofohi konɛ a ko kpa Mawu sɔmɔmi. (Kane Galatia Bi 6:10.) Ngɛ jeha 1908 ɔ mi ɔ, Hwɔɔmi Mɔ ɔ tu Yesu munyu nɛ ji: “Hyɛ ye to ɔmɛ” ɔ he munyu. (Yoh. 21:15-17) Hwɔɔmi Mɔ ɔ de nikɔtɔma amɛ ke: “E sa nɛ nɔ hyɛmi ní tsumi nɛ Nyɔmtsɛ ɔ kɛ wo wa dɛ ɔ he nɛ hia wɔ wawɛɛ, nɛ waa bu lɛ kaa he blɔ agbo nɛ wa ná kaa wa maa hyɛ Nyɔmtsɛ ɔ se nyɛɛli ɔmɛ.” Ngɛ jeha 1925 ɔ mi ɔ, Hwɔɔmi Mɔ ɔ kpale ma bɔ nɛ e he hia kaa asafo mi nikɔtɔmahi maa hyɛ asafo ɔ nɔ saminya ha a nɔ mi ke: “Mawu nɔ́ ji asafo ɔ nɛ, . . . nɛ nihi nɛ a kɛ blɔ nya ní tsumi wo a dɛ kaa a hyɛ a nyɛmimɛ a nɔ ngɛ asafo ɔ mi ɔ maa bu he akɔtaa kɛ ha Mawu.”\n17. Mɛni blɔ nɔ nɛ a ye bua asafo mi nikɔtɔmahi konɛ a nyɛ nɛ a hyɛ to ɔmɛ a nɔ saminya?\n17 Kaa ‘sika hiɔ nɛ a kɛ da dade nane mi’ ɔ, mɛni blɔ nɔ nɛ Yehowa Asafo ɔ ye bua asafo mi nikɔtɔmahi nɛ a nyɛ nɛ a ngɛ Kristo we bi a nɔ hyɛe saminya? Yehowa tsɔse mɛ. Ngɛ jeha 1959 ɔ mi ɔ, a pee kekleekle Matsɛ Yemi Sɔmɔmi Sukuu kɛ ha asafo mi nikɔtɔmahi. A susu munyuyi nɛ ji, “Nyɛ Ná Be Kɛ Ha To Ɔmɛ” ɔ he ngɛ sukuu ɔ mi. A wo asafo mi nikɔtɔma amɛ he wami kaa a “pee blɔ nya tomi womi nɛ maa ye bua mɛ konɛ a slaa nyɛmimɛ ngɛ a wehi a mi.” A tsɔɔ mɛ blɔ slɔɔtohi nɛ a ma nyɛ maa gu nɔ konɛ nyɛmimɛ nɛ a ná asafo mi nikɔtɔma amɛ a slaami he se. Ngɛ jeha 1966 mi nɛ a je sisi kaa a ma tsake níhi nɛ a kaseɔ ngɛ Matsɛ Yemi Sɔmɔmi Sukuu mi ɔ ekomɛ. A susu munyu ko nɛ e yi ji, “Nɔ́ He Je Nɛ Nyɛmimɛ A Slaami He Hia” a he. Mɛni ji oti nɛ a kase ngɛ jamɛ a munyu ɔ mi? E sa kaa asafo mi nikɔtɔmahi “nɛ a je suɔmi mi nɛ a hyɛ Mawu to ɔmɛ a nɔ, be mi nɛ a hyɛɛ mɛ nitsɛmɛ a wekuhi kɛ fiɛɛmi ní tsumi ɔ hu nɔ saminya a.” Lingmi nɛ ɔ, a pee asafo mi nikɔtɔmahi a sukuu fuu. Mɛni je tsɔsemi nɛ Yehowa kɛ ha mɛ nɔtonɔto ɔ mi kɛ ba? Mwɔnɛ ɔ, nyɛmimɛ nyumuhi akpehi abɔ nɛ sa ngɛ sɔmɔe kaa nɔ hyɛli ngɛ Kristofohi asafo ɔ mi.\nMatsɛ Yemi Sɔmɔmi Sukuu nɛ a pee ngɛ Philippines ngɛ jeha 1966\n18. (a) Mɛni blɔ nya ní tsumi ngua a kɛ wo asafo mi nikɔtɔmahi a dɛ? (b) Mɛni he je nɛ Yehowa kɛ Yesu suɔ asafo mi nikɔtɔmahi nɛ a tsuɔ ní wawɛɛ ɔ?\n18 Yehowa gu wa Matsɛ Yesu nɔ nɛ e hla asafo mi nikɔtɔmahi konɛ a tsu ní tsumi ngua ko. Mɛni ji jamɛ a ní tsumi ɔ? Lɔ ɔ ji kaa a maa nyɛɛ Mawu to ɔmɛ a hɛ mi konɛ a nyɛ nɛ a gblee be nɛ mi wa pe kulaa ngɛ adesahi a yi nɔ sane mi ɔ mi. (Efe. 4:11, 12; 2 Tim. 3:1) Yehowa kɛ Yesu bua jɔ asafo mi nikɔtɔmahi nɛ a tsuɔ ní wawɛɛ ɔ a he, ejakaa nyɛmimɛ nɛ ɔmɛ ye Ngmami mi fami nɛ ɔ nɔ. Ngmami ɔ ke: ‘Mawu asafo ɔ nɛ e ngɔ ha nyɛ ɔ, nyɛɛ hyɛ nɔ saminya kaa bɔ nɛ to hyɛlɔ lɛɔ e to kuu ɔ. Nyɛɛ pee enɛ ɔ kɛ je nyɛ tsui mi, nyɛ ná nɔ́ nɛ nyɛ ngɛ pee ɔ he bua jɔmi, nɛ nyɛɛ pee nɔ hyɛmi nɔ́ kpakpa kɛ ha Mawu asafo ɔ.’ (1 Pet. 5:2, 3) Nyɛ ha nɛ wa susu níhi fuu nɛ asafo mi nikɔtɔmahi ma nyɛ maa pee kɛ baa tue mi jɔmi kɛ bua jɔmi nɛ ngɛ asafo ɔ mi ɔ yi ɔ a kpɛti enyɔ he.\n“E PEE WƆ NYAKPƐ”\nA TSƆ nɔ ko kɛ e yo nɛ a ji ma se sane kpakpa fiɛɛli ngɛ Asia kɛ ya asafo ko nɛ e nyɛ we nɛ ya hɛ mi jehahi babauu ɔ mi. Ma se sane kpakpa fiɛɛli ɔmɛ yɔse kaa asafo mi nikɔtɔmahi nɛ a ngɛ lejɛ ɔ suɔ nyɛmimɛ ɔmɛ, se a kɛ asafo ɔ blɔ tsɔɔmihi tsu we ní. Benɛ a bɔ mɔde nɛ a kɛ asafo ɔ mi bi pee huɛ se ɔ, bɔɔbɔɔbɔɔ ɔ, nyɛminyumu nɛ e ji ma se sane kpakpa fiɛɛlɔ ɔ bɔ mɔde kaa e maa ye bua nɛ a to níhi a blɔ nya saminya ngɛ asafo ɔ mi konɛ e kɛ blɔ nya nɛ a to kɛ ha Yehowa we bi ngɛ je kɛ wɛ ɔ nɛ kɔ. Mɛni je mi kɛ ba? Ngɛ jeha enyɔ mi ɔ, nihi nɛ baa asafo mi kpehi ɔ bɔ he totoe enyɔ, ni hehi je fiɛɛmi sisi, nɛ a baptisi nihi nɛ a he hiɛ pe 20. Ma se sane kpakpa fiɛɛli ɔmɛ de ke, “E pee wɔ nyakpɛ. Yehowa jɔɔ wɔ wawɛɛ! Benɛ nihi nɛ ngɛ asafo ɔ mi ɔ na jɔɔmi nɛ je asafo ɔ blɔ tsɔɔmi nɛ waa kɛ tsu ní ɔ mi kɛ ba a, mɛ tsuo a bua jɔ.”\nBɔ Nɛ Nikɔtɔmahi Hyɛɛ Mawu To Kuu ɔ Nɔ Ha Mwɔnɛ ɔ\n19. Ke o kɛ asafo mi nikɔtɔmahi ya fiɛɛmi ɔ, kɛ o nuɔ he ha kɛɛ?\n19 Kekleekle ɔ, asafo mi nikɔtɔmahi kɛ asafo mi bi ɔmɛ tsuo peeɔ kake kɛ tsuɔ ní. Sane Kpakpa ngmalɔ Luka ngma ngɛ Yesu he ke: ‘Yesu ya kpa mahi, kɛ kɔpehi a mi, nɛ e fiɛɛ sane kpakpa a nɛ kɔɔ Mawu Matsɛ Yemi ɔ he ɔ ha nihi. Ni nyɔngma kɛ enyɔ ɔmɛ piɛɛ e he.’ (Luka 8:1) Kaa bɔ nɛ Yesu piɛɛ e kaseli ɔmɛ a he kɛ fiɛɛ ɔ, jã kɛ̃ nɛ asafo mi nikɔtɔmahi nɛ a peeɔ nɔ hyɛmi nɔ́ kpakpa mwɔnɛ ɔ piɛɛ a nyɛmimɛ Kristofohi a he kɛ yaa fiɛɛmi. A yɔse kaa ke a pee jã a, e haa nɛ nyɛmimɛ a bua jɔɔ ngɛ asafo ɔ mi. Kɛ nyɛmimɛ naa asafo mi nikɔtɔmahi nɛ a peeɔ nɔ hyɛmi nɔ́ kpakpa a ha kɛɛ? Nyɛmiyo ko nɛ a tsɛɛ lɛ ke Jeannine nɛ e piɛɛ bɔɔ nɛ e maa ye jeha 90 ɔ de ke: “Ke i kɛ asafo mi nɔkɔtɔma ko ya fiɛɛmi ɔ, i náa he blɔ nɛ i kɛ lɛ sɛɛ ní, nɛ i leɔ lɛ saminya.” Nyɛminyumu ko nɛ e ye jeha 35 nɛ a tsɛɛ lɛ ke Steven ɔ de ke: “Ke i kɛ asafo mi nɔkɔtɔma ko ya fiɛɛmi ɔ, i nuɔ he kaa e suɔ nɛ e ye bua mi. Yemi kɛ buami nɛ e kɛ haa mi ɔ haa nɛ ye bua jɔɔ.”\nKaa bɔ nɛ to hyɛlɔ hlaa to nɛ laa a, jã kɛ̃ nɛ asafo mi nikɔtɔmahi bɔɔ mɔde kaa a ma hla nihi nɛ a kɛ asafo ɔ kpa bɔmi ɔ\n20, 21. Mɛni blɔ nɔ nɛ asafo mi nikɔtɔmahi ma nyɛ maa kase to hyɛlɔ nɛ e ngɛ Yesu nɔ́ hetomi nɔ́ ɔ mi ɔ ngɛ? Mo ha enɛ ɔ he nɔ hyɛmi nɔ́. (Hyɛ daka nɛ ji, “ Nihi Nɛ A Ya Slaa Mɛ Daa Otsi ɔ Wo Yiblii” ɔ hulɔ.)\n20 Nɔ nɛ ji enyɔ ɔ, Yehowa asafo ɔ tsɔse asafo mi nikɔtɔma amɛ konɛ a je suɔmi mi nɛ a ye bua nihi nɛ a kɛ asafo ɔ kpa bɔmi ɔ. (Heb. 12:12) Mɛni he je nɛ e sa kaa nikɔtɔmahi nɛ a ye bua nihi nɛ a gbɔjɔ ngɛ Mawu jami mi ɔ, nɛ kɛ e sa kaa a tsu he ní ha kɛɛ? Wa maa na sane bimi nɛ ɔmɛ a heto ngɛ Yesu nɔ́ hetomi nɔ́ nɛ kɔɔ to hyɛlɔ kɛ to nɛ laa a mi. (Kane Luka 15:4-7.) Ngɛ nɔ́ hetomi nɔ́ ɔ mi ɔ, benɛ to hyɛlɔ ɔ yɔse kaa to kake laa a, e ya hla to ɔ kaa nɔ́ nɛ to kake pɛ nɛ e ngɛ. Mwɔnɛ ɔ, mɛni blɔ nɔ asafo mi nikɔtɔmahi kaseɔ to hyɛlɔ nɛ ɔ ngɛ? Kaa bɔ nɛ to nɛ laa a he jua wa ha to hyɛlɔ ɔ, jã kɛ̃ nɛ nihi nɛ a kɛ Mawu we bi kpa bɔmi ɔ hu a he jua wa ha asafo mi nikɔtɔma amɛ. Ke nɔ ko gbɔjɔ ngɛ Mawu jami mi ɔ, a naa lɛ kaa to nɛ laa, nɛ a nɛ́ yemi kɛ buami nɛ e sa kaa a kɛ ha lɛ ɔ kaa e ji be puɛmi. Jehanɛ hu, kaa bɔ nɛ to hyɛlɔ ‘ma ya hla to nɛ laa a kɛ ya si e maa na lɛ’ ɔ, jã nɔuu kɛ̃ nɛ asafo mi nikɔtɔmahi bɔɔ mɔde kaa a ma ya hla nihi nɛ a gbɔjɔ ɔ konɛ a ye bua mɛ.\n21 Mɛni ji nɔ́ nɛ to hyɛlɔ nɛ ngɛ Yesu nɔ́ hetomi nɔ́ ɔ mi ɔ pee benɛ e na e to nɛ laa a? E wo e nɔ blɛuu, nɛ ‘e kɛ lɛ fɔ e ko nɔ,’ nɛ e kɛ lɛ ya piɛɛ to kuu ɔ he. Jã kɛ̃ nɛ ke asafo mi nɔkɔtɔma ko je e tsui mi nɛ e wo nɔ ko nɛ gbɔjɔ ngɛ Mawu jami mi he wami ɔ, e munyu ɔ ma nyɛ maa ye bua nɔ ɔ konɛ e kpale kɛ ba asafo ɔ mi ekohu. Jã ji bɔ nɛ e ba ngɛ nyɛminyumu ko nɛ ngɛ Afrika nɛ a tsɛɛ lɛ ke Victor nɛ e kɛ asafo ɔ kpa bɔmi ɔ blɔ fa mi. E de ke: “Ngɛ jeha kpaanyɔ nɛ i kɛ asafo ɔ kpa bɔmi ɔ mi ɔ, asafo mi nikɔtɔma amɛ bɔ mɔde kaa a maa ye bua mi.” Mɛni ji nɔ́ titli nɛ wo Victor he wami? E de ke: “Ligbi ko ɔ, asafo mi nɔkɔtɔma ko nɛ a tsɛɛ lɛ John nɛ i kɛ lɛ ya Blɔ Gbali A Tsɔsemi Sukuu ɔ ba slaa mi nɛ e kɛ fonihi nɛ wa po ngɛ sukuu ɔ tsɔɔ mi. E ha nɛ i kai bua jɔmi nɛ i ná benɛ i ngɛ Yehowa sɔmɔe ɔ.” Benɛ John ya slaa Victor se ɔ, e kɛ we kulaa nɛ Victor kpale kɛ ba asafo ɔ mi. Mwɔnɛ ɔ, e ngɛ sɔmɔɔ ekohu kaa blɔ gbalɔ. Ngɛ anɔkuale mi ɔ, asafo mi nikɔtɔmahi nɛ a ngɛ suɔmi ɔ haa nɛ wa bua jɔɔ saminya.—2 Kor. 1:24. *\nNIHI NƐ A YA SLAA MƐ DAA OTSI Ɔ WO YIBLII\nAKƐNƐ asafo mi nikɔtɔmahi nɛ a ngɛ asafo ko mi ngɛ United States ɔ suɔ kaa a ye bua tohi nɛ laa a he je ɔ, a susu nɔ́ nɛ a ma nyɛ maa pee kɛ ye bua nihi nɛ a kɛ asafo ɔ kpa bɔmi ɔ he. A na kaa nihi maa pee 30 ngɛ a zugba kpɔ ɔ mi nɛ a kɛ asafo ɔ kpa bɔmi jehahi babauu. Se amlɔ nɛ ɔ, a kpɛti nihi fuu wa ngɛ jeha mi.\nAsafo mi nɔkɔtɔma kake nɛ a tsɛɛ lɛ ke Alfredo ngma a biɛ, nɛ e bɔni mɛ slaami. E de ke, “Daa Soha mɔtu ɔ, i ya fiaa nihi nɛ a kɛ asafo ɔ kpa bɔmi ɔ a ti nɔ kake sinya.” Ke nɔ ɔ bli e sinya a, Alfredo bɔɔ mɔde kaa e maa to e tsui si nɛ e kɛ lɛ nɛ sɛɛ ní, konɛ e tsɔɔ nɔ ɔ bɔ nɛ e susuɔ e he wawɛɛ ha. Alfredo haa nɛ nyɛmiyo loo nyɛminyumu nɛ kpa fiɛɛmi yami ɔ leɔ kaa asafo ɔ hɛ ji ní tsumi kpakpa nɛ lɛ nyɛmi ɔ tsu be ko nɛ be kɛ fĩ Mawu Matsɛ Yemi ɔ se ɔ nɔ. Alfredo de ke, “Benɛ i de nyɛminyumu kake nɛ e wa ngɛ jeha mi nɛ e kɛ asafo ɔ kpa bɔmi ɔ ngmlɛfia abɔ nɛ e kɛ tsu ní ngɛ fiɛɛmi mi, kɛ womi tɛtlɛɛhi nɛ e kɛ ha ngɛ nyagbe nyɔhiɔ nɛ e bu e fiɛɛmi yami he akɔtaa ngɛ jeha 1976 mi ɔ, e hɛngmɛ nɔ da nyu.” Jehanɛ se ɔ, Alfredo kaneɔ Luka 15:4-7, 10 kɛ tsɔɔ ni kpahi nɛ e ya slaa mɛ ɔ, nɛ e bi ɔ mɛ ke, “Ke to nɛ laa kpale kɛ ba asafo ɔ mi ekohu ɔ, mɛni lɛ baa? Yehowa, Yesu, kɛ hiɔwe bɔfo ɔmɛ nyaa—mo susu he nɛ o hyɛ!”\nJeha enyɔ ji nɛ ɔ nɛ Alfredo ngɛ mɔde bɔe kaa e maa ye bua nihi nɛ a kpa fiɛɛmi yami ɔ. Mɛni nɛ je e tsui si nɛ e to ɔ mi kɛ ba? E ná bua jɔmi wawɛɛ benɛ e ye bua nyɛmimɛ nyumuhi enyɔ nɛ a kɛ asafo ɔ bɔni bɔmi ekohu ɔ. Amlɔ nɛ ɔ, a yaa asafo mi kpe nɛ a peeɔ daa Hɔgba a. Alfredo kɛ bua jɔmi de ke, “Ye hɛngmɛ nɔ da nyu benɛ i na mɛ ngɛ Matsɛ Yemi Asa a nɔ ɔ.” Alfredo de hu ke, “E ngɛ mi kaa nihi nɛ a kpa fiɛɛmi yami nɛ ɔmɛ bɔni asafo mi kpehi bami mohu lɛɛ, se i kpa we mɛ slaami ejakaa a de mi kaa daa Soha a, a ngɛ blɔ hyɛe kaa ma ba slaa mɛ—nɛ jã nɔuu nɛ imi hu i nuɔ he!”\nTsakemi Nɛ A Pee Ngɛ Asafo ɔ Nɔ Hyɛmi Mi ɔ Ha Nɛ Kake Peemi Nɛ Ngɛ Mawu We Bi A Kpɛti ɔ Mi Wa\n22. Mɛni blɔ nɔ nɛ dami ní peepee kɛ tue mi jɔmi haa nɛ kake peemi nɛ ngɛ Kristofohi asafo ɔ mi ɔ mi waa ngɛ? (Hyɛ daka nɛ ji, “ E Pee Wɔ Nyakpɛ” ɔ hulɔ.)\n22 Kaa bɔ nɛ wa na momo ɔ, Yehowa gba kɛ fɔ si kaa dami ní peepee kɛ tue mi jɔmi babauu maa hi Mawu we bi a kpɛti. (Yes. 60:17) Su enyɔ nɛ ɔmɛ haa nɛ kake peemi nɛ ngɛ asafo ɔmɛ a mi ɔ mi waa. Ngɛ mɛni blɔ nɔ? Ngɛ dami blɔ fa mi ɔ, ‘Mawu ɔ, lɛ nɔ kake pɛ ji Mawu.’ (5 Mose 6:4) E mlaa nɛ da amɛ nɔuu nɛ asafo tsuaa asafo ngɛ je kɛ wɛ ɔ kɛ tsuɔ ní. Ee, e tɛ popoe ɔmɛ nɛ kɔɔ kpakpa kɛ yayami he ɔ, kake pɛ, nɛ lɔ ɔ nɔuu a kɛ tsuɔ ní ngɛ “Mawu we asafo ɔmɛ tsuo a mi.” (1 Kor. 14:33) Lɔ ɔ he ɔ, loko asafo ko maa ya e hɛ mi ɔ, ja e ngɔ Mawu tɛ popoe ɔmɛ kɛ tsu ní. Jehanɛ hu, ngɛ tue mi jɔmi blɔ fa mi ɔ, pi kaa Matsɛ Yesu suɔ nɛ wa ná tue mi jɔmi pɛ kɛkɛ, se e suɔ nɛ wa ‘kpata pɛ’ hulɔ. (Mat. 5:9) Enɛ ɔ he ɔ, wa ‘dii níhi nɛ kɛ he jɔmi loo tue mi jɔmi baa’ a se. Pɛhi baa ngɛ waa kɛ wa nyɛmimɛ wa kpɛti be komɛ, se wa bɔɔ mɔde nɛ wa dlaa. (Rom. 14:19) Kɛ gu blɔ nɛ ɔ nɔ ɔ, wa haa nɛ tue mi jɔmi kɛ kake peemi hii asafo ɔ mi.—Yes. 60:18.\n23. Kaa Yehowa sɔmɔli ɔ, mɛni ha nɛ wa bua jɔ ɔ?\n23 Ngɛ November 1895 ɔ mi nɛ Hwɔɔmi Mɔ ɔ fia asafo mi nikɔtɔmahi a hlami blɔ nya tomi ɔ he adafi kekleekle. Nyɛmimɛ nyumuhi nɛ a kɛ blɔ nya ní tsumi wo a dɛ ɔ a bua jɔ wawɛɛ. Ngɛ mɛni he? A sɔlemi kɛ a blɔ hyɛmi ji kaa blɔ nya tomi ehe nɛ ɔ nɛ ye bua Mawu we bi konɛ “a pee kake ngɛ hemi kɛ yemi ɔ mi.” Ngɛ jehahi babauu nɛ be ɔ mi ɔ, wa bua jɔ kaa Yehowa pee tsakemihi bɔɔbɔɔbɔɔ kɛ gu wa Matsɛ Yesu nɔ ngɛ bɔ nɛ a ngɛ Mawu we bi a nɔ hyɛe ha a mi, nɛ kake peemi nɛ waa kɛ jaa Mawu ɔ mi wa nitsɛ. (La 99:4) Lɔ ɔ he ɔ, mwɔnɛ ɔ, Yehowa we bi ngɛ je kɛ wɛ a bua jɔ kaa a ‘hɛɛ juɛmi kake, nɛ a peeɔ a ní fiee,’ nɛ a kɛ “nya kake” sɔmɔɔ “he jɔmi Mawu ɔ.”—2 Kor. 12:18; kane Zefania 3:9.\n^ kk. 11 A ngma níhi nɛ a na ngɛ níhi a mi hlami nɛ a pee ɔ mi ɔ ngɛ womi nɛ ji, Aid to Bible Understanding ɔ mi.\n^ kk. 21 Hyɛ munyuyi nɛ ji, “Asafo Mi Nikɔtɔmahi—‘A Kɛ Wɔ Ngɛ Ní Tsue Konɛ Wa Ná Bua Jɔmi,’” nɛ ngɛ January 1, 2013 Hwɔɔmi Mɔ ɔ mi ɔ.\nMɛni tsakemihi Matsɛ Yemi ɔ pee nɛ ha nɛ asafo ɔ ya hɛ mi?\nMɛni blɔ nɔ tsakemihi nɛ a pee ngɛ asafo ɔ nɔ hyɛmi mi ɔ ye bua mo konɛ o sɔmɔ “he jɔmi Mawu ɔ”?\nMɛni asafo mi nɔkɔtɔma ko de loo e pee nɛ ha nɛ o bua jɔ?\nMɛni o ma nyɛ maa pee kɛ ye bua konɛ tue mi jɔmi kɛ kake peemi nɛ hi asafo ɔ mi?\nKɛ je muɔ nɔ kɛ yaa hiɔ nɔ: Gerrit Lösch, Geoffrey Jackson, Samuel Herd, Guy Pierce, Mark Sanderson, David Splane, Anthony Morris III, Stephen Lett\nBƆ NƐ BLƆ TSƆƆMI AJLA TOLI ƆMƐ TSUƆ MATSƐ YEMI Ɔ HE NÍHI A HE NÍ HA\nYEHOWA MAWU sɔmɔli nɛ a kɛ mumi pɔ mɛ nu ɔ nɛ a sɔmɔɔ kaa Yehowa Odasefohi a Blɔ Tsɔɔmi Ajla Toli. Mɛ ji ‘tsɔlɔ anɔkualetsɛ kɛ ní lelɔ’ ɔ nɛ. A blɔ nya ní tsumi ji kaa a ma ha Mawu we bi mumi mi niye ní, nɛ a ha Matsɛ Yemi fiɛɛmi ní tsumi ɔ he blɔ tsɔɔmi, nɛ a wo nihi he wami nɛ a kɛ a he nɛ wo fiɛɛmi ní tsumi ɔ mi wawɛɛ.—Mat. 24:14, 45-47.\nBlɔ Tsɔɔmi Ajla Toli ɔmɛ kpeɔ daa otsi, behi fuu ɔ, Sɔ. Enɛ ɔ yeɔ bua nyɛmimɛ nyumu nɛ ɔmɛ nɛ a peeɔ kake kɛ tsuɔ ní. (La 133:1) Blɔ Tsɔɔmi Ajla Toli ɔmɛ a mi bimɛ ɔmɛ piɛɛ ajla toli kpahi a he. Bɔ nɛ pee nɛ a nyɛ nɛ a hyɛ Matsɛ Yemi ɔ he níhi a nɔ ɔ, kuu ɔmɛ eko tsuaa eko ngɛ ní nɛ e tsuɔ. Ní nɛ a tsuɔ ɔ ekomɛ ji nɛ ɔ nɛ.\nAjla Toli Nɛ A Tsuɔ Sanehi A He Ní\nNyɛmimɛ nyumuhi nɛ a sɔmɔɔ kaa sanehi a he ajla toli ɔ hyɛɛ níhi nɛ kɔɔ mlaa, bɔ nɛ a kɛ hleedio, TV kɛ adafi fiami ní tsumi hehi ma tsu ní ha ke e he ba hia kaa a fã wa hemi kɛ yemi ɔ he. Jehanɛ hu, ke oslaa ko ba wa nyɛmimɛ a nɔ aloo ke wa nyɛmimɛ kɛ yi mi wami ngɛ kpee ngɛ ma kpahi a nɔ ɔ, mɛ ji nihi nɛ a tsuɔ he ní.\nAjla Toli Nɛ A Hyɛɛ Betel Ní Tsuli A Nɔ\nAjla toli nɛ ɔmɛ haa Betel wekuhi nɛ ngɛ je ɔ mi ɔ a helo nya kɛ mumi hiami níhi, nɛ a hyɛɛ Betel weku ɔ mi bimɛ ngɛ je kɛ wɛ ɔ a nɔ. Ajla toli nɛ ɔmɛ nɛ a hlaa nɔ ko nɛ e ba peeɔ Betel weku ɔ mi no, nɛ a tsuɔ sane bimihi nɛ kɔɔ Betel sɔmɔmi he ɔ he ní.\nAjla Toli Nɛ A Hyɛɛ Womi Fiami Nɔ\nAjla toli nɛ ɔmɛ hyɛɛ Baiblo kasemi níhi a peemi nɔ, nɛ a toɔ blɔ nya konɛ nyɛmimɛ a nine nɛ su nɔ ngɛ je kɛ wɛ. A hyɛɛ klamahi nɛ a kɛ peeɔ womi kɛ weto ní kpahi nɛ Yehowa Odasefohi kɛ tsuɔ ní ngɛ je kɛ wɛ ɔ nɔ. Jehanɛ hu, a hyɛɛ tsuhi nɛ Odasefohi maa ngɛ je kɛ wɛ kɛ Matsɛ Yemi Asahi a mami nɔ. Sika nɛ nihi haa kɛ fĩɔ Matsɛ Yemi ɔ ní tsumi ɔ se ngɛ je kɛ wɛ ɔ, mɛ nɛ a hyɛɛ nɔ konɛ a kɛ tsu ní saminya.\nAjla Toli Nɛ A Hyɛɛ Sɔmɔmi Ní Tsumi ɔ Nɔ\nNyɛmimɛ nyumuhi nɛ ɔmɛ hyɛɛ fiɛɛmi ní tsumi ɔ nɔ, nɛ a tsuɔ sanehi nɛ kɔɔ asafohi, fiɛɛli, blɔ gbali, asafo mi nikɔtɔmahi, kpɔ mi nɔ hyɛli, kɛ ma se sane kpakpa fiɛɛli a he ní. Ngɛ níhi fuu nɛ a peeɔ ɔ se ɔ, a hyɛɛ Hiɔ Tsami He Kɛ Ní Sɛɛmi Ajla Toli a ní tsumi nɔ.\nAjla Toli Nɛ A Hyɛɛ Ní Tsɔɔmi Nɔ\nAjla toli nɛ ɔmɛ nɛ a toɔ ní tsɔɔmi nɛ yaa nɔ ngɛ kpokpa nɔ kpehi, kpɔ mi kpehi, kɛ asafo mi kpehi a sisi ɔ he blɔ nya. Mɛ nɛ a hyɛɛ Gilead Sukuu, Baiblo Sukuu Kɛ Ha Matsɛ Yemi ɔ Fiɛɛli, Blɔ Gbali A Tsɔsemi Sukuu, Teokrase Sɔmɔmi Sukuu, kɛ asafo ɔ sukuu kpahi a nɔ. Jehanɛ hu, ajla toli nɛ ɔmɛ nɛ a hyɛɛ níhi nɛ a fiaa nɛ a buɔ tue kɛ videohi a peemi nɔ.Mɛ nɔuu nɛ a hyɛɛ Kristofohi A Si Himi Kɛ A Sɔmɔmi Ní Tsumi ɔ—Ní Kasemi Womi ɔ peemi nɔ.\nAjla Toli Nɛ A Hyɛɛ Womihi A Ngmami Nɔ\nNyɛmimɛ nyumuhi nɛ a tsuɔ ní ngɛ kuu nɛ ɔ mi ɔ ngmaa Baiblo kasemi womihi, nɛ a kɛ eko woɔ klamahi a nɔ kɛ haa nyɛmimɛ kɛ ma bi. Jehanɛ se hu ɔ, a hyɛɛ asafo ɔ Intanɛti ní tsumi he ɔ, kɛ gbihi a sisi tsɔɔmi ní tsumi ngɛ je kɛ wɛ ɔ nɔ. Jehanɛ hu, ke gbi sisi tsɔɔli bi sane ngɛ nɔ́ nɛ ngmami ko loo nɔ́ nɛ a ngma ngɛ womi ɔmɛ a mi ɔ tsɔɔ tutuutu ɔ he ɔ, ajla toli nɛ ɔmɛ nɛ a haa mɛ heto.\nYehowa Ji Mawu Nɛ Toɔ Níhi A He Blɔ Nya\nMɛni blɔ nɔ níhi nɛ ya nɔ ngɛ blema Israel bi ɔmɛ a be ɔ mi kɛ kaseli ɔmɛ a be ɔ mi ɔ tsɔɔ kaa e sa nɛ a to blɔ nya kɛ ha Yehowa we bi mwɔnɛ ɔ?\nMumi klɔuklɔu ɔ hla asafo mi nikɔtɔma amɛ konɛ a hyɛ Mawu asafo ɔ nɔ. Mɛni heje e sa nɛ to ɔmɛ nɛ a bu mɛ tue ɔ?


4 Mose 36 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nGbalamlibotemɔ he mla kɛhã yei ni ji niyelɔi (1-13)\n36 Manase binuu Makir+ binuu Gilead seshibii lɛ aweku yitsei, ní amɛ fɛɛ amɛjɛ Yosef bihii lɛ ateŋ lɛ tsi amɛbɛŋkɛ, ni amɛbawie yɛ Mose kɛ wekunukpai lɛ, ni ji Israelbii lɛ awekui lɛ anɔ onukpai lɛ ahiɛ. 2 Amɛwie akɛ: “Yehowa fã minuŋtsɔ akɛ etsɔ oshikifɔɔ nɔ eja shikpɔŋ+ lɛ ehã Israelbii lɛ akɛ amɛgboshinii; ni Yehowa fã minuŋtsɔ akɛ ekɛ wɔnyɛmi nuu Zelofehad gboshinii lɛ ahã ebiyei lɛ.+ 3 Kɛji yei lɛ kɛ hii ni jɛ Israel weku kroko mli bote gbalashihilɛ mli lɛ, no lɛ, abaajie amɛgboshinii lɛ kɛjɛ wɔtsɛmɛi lɛ agboshinii lɛ mli, ni akɛbaafata weku ni amɛbaayaje mli lɛ anɔ lɛ he, ni tsɔɔ akɛ, ajie kɛjɛ wɔgboshinii ni atsɔ oshikifɔɔ nɔ akɛhã wɔ lɛ mli. 4 Agbɛnɛ, kɛ́ Israelbii lɛ a-Heyeli Afi+ lɛ shɛ lɛ, akɛ yei lɛ agboshinii lɛ baayafata weku ni amɛbaayaje mli lɛ agboshinii lɛ he, ni tsɔɔ akɛ, ajie amɛgboshinii lɛ kɛjɛ wɔtsɛmɛi aweku lɛ gboshinii lɛ mli.” 5 Ni Mose kɛɛ Israelbii lɛ yɛ Yehowa famɔ naa akɛ: “Nɔ ni Yosef bihii lɛ aweku lɛ wieɔ lɛ ja. 6 Nɔ ni Yehowa efã yɛ Zelofehad biyei lɛ ahewɔ nɛ: ‘Amɛbaanyɛ amɛkɛ mɔ fɛɛ mɔ ni amɛsumɔɔ abote gbalashihilɛ mli. Shi esa akɛ amɛkɛ mɔ ko ni jɛ amɛtsɛ weku lɛ mli abote gbalashihilɛ mli. 7 Israelbii lɛ agboshinii ko gboshinii ko akajɛ weku kome mli kɛmiiya weku kroko mli, ejaakɛ esa akɛ Israelbii lɛ ahiɛ amɛtsɛmɛi aweku lɛ gboshinii lɛ mli kpɛŋŋ. 8 Ni biyoo fɛɛ biyoo ni yɔɔ gboshinii ko yɛ Israel wekui lɛ ateŋ lɛ, esa akɛ ekɛ epapa weku lɛ mli nyo abote gbalashihilɛ mli,+ koni Israelbii lɛ atsɛmɛi agboshinii lɛ aya nɔ ahi amɛdɛŋ. 9 Gboshinii ko gboshinii ko akajɛ weku kome mli kɛmiiya weku kroko mli, ejaakɛ esa akɛ Israel wekui lɛ ahiɛ amɛ diɛŋtsɛ amɛgboshinii lɛ mli kpɛŋŋ.’” 10 Zelofehad biyei lɛ fee tamɔ bɔ ni Yehowa fã Mose lɛ pɛpɛɛpɛ.+ 11 No hewɔ lɛ, Mala kɛ Tirza kɛ Hogla kɛ Milka kɛ Noa, ni ji Zelofehad biyei+ lɛ, kɛ amɛtsɛ nyɛmimɛi hii lɛ abihii bote gbalashihilɛ mli. 12 Amɛkɛ hii ni jɛ Yosef binuu Manase wekui lɛ amli lɛ bote gbalashihilɛ mli, bɔ ni afee ni amɛgboshinii lɛ aya nɔ ahi amɛtsɛ weku lɛ mli. 13 Enɛɛmɛi ji kitãi kɛ yiŋkpɛi* ni Yehowa tsɔ Mose nɔ ekɛhã Israelbii lɛ yɛ Moab ŋa kpataa lɛ nɔ, yɛ Yordan lɛ naa, yɛ Yeriko lɛ.+


Yehowa Ngɛ Wa Je Kɛ Wɛ Fiɛɛmi Ní Tsumi ɔ Kudɔe | Kase\nMoo Ba O He Si Nɛ O Je Mi Mi Sami Kpo Kaa Bɔ Nɛ Yesu Pee ɔ\nMoo Pee Kã Nɛ O Kɔ Nɔ́ Se Kaa Bɔ Nɛ Yesu Pee ɔ\nJe Ma Amɛ Ngɛ Blɔ Gbae Ha ‘Yehowa Tsɔɔmi ɔ’\nYehowa Ngɛ Wa Je Kɛ Wɛ Fiɛɛmi Ní Tsumi ɔ Kudɔe\nJapan Bi Ná Nike Ní Ko Nɛ A Hɛ Be Nɔ\nYaa Nɔ Nɛ O Fiɛɛ Kɛ Kã\nKANE NGƐ Afrikaans Cakchiquel (Central) Cambodian Dangme English Ewe French Ga Garifuna Greenlandic Hmong (White) Italian Kikongo Kimbundu Kwangali Kwanyama Lingala Maltese Mam Mazatec (Huautla) Myanmar Nahuatl (Central) Nahuatl (Huasteca) Ndebele Ndonga Ngabere Nzema Portuguese Quechua (Ancash) Quechua (Ayacucho) Sepedi Sesotho (Lesotho) Setswana Spania Swati Tahitian Tlapanec Totonac Tsonga Twi Umbundu Venda Xhosa Zulu\nHwɔɔmi Mɔ—Nɔ́ Nɛ A Maa Kase | February 2015\n‘Imi ji Yehowa, nyɛ Mawu ɔ nɛ. I suɔ kaa ma tsɔse nyɛ, nɛ ma tsɔɔ nyɛ bɔ nɛ nyɛɛ ba nyɛ je mi ha, konɛ e hi ha nyɛ nitsɛmɛ.’—YESAYA 48:17.\nANƐ O MA NYƐ MAA TSƆƆ NYA LO?\nMɛni Yehowa Odasefohi nyɛ tsu ngɛ Baiblo sisi tsɔɔmi blɔ fa mi?\nKɛ wa ngɔɔ tue mi jɔmi behi nɛ wa náa a kɛ tsuɔ ní ha kɛɛ, nɛ kɛ blɔ hiami nɛ ba pee gbɔjɔɔ ɔ yeɔ bua wɔ ha kɛɛ?\nMɛni ji ní komɛ nɛ a pee nɛ ye bua wa fiɛɛmi ní tsumi ɔ?\n1. Mɛni ha fiɛɛmi ní tsumi ɔ he wa ngɛ wa be nɛ ɔ mi?\nJEHA 130 kɛ se ji nɛ ɔ nɛ Yehowa we bi bɔni sane kpakpa a fiɛɛmi, nɛ ngɛ be nɛ ɔ tsuo mi ɔ, a ná we fiɛɛmi ní tsumi ɔ gbɔjɔɔ. * (Hyɛ sisi ningma.) A ngɛ kaa Kristofohi nɛ a hi si ngɛ kaseli ɔmɛ a be ɔ mi ɔ nɔuu. A he pi, nɛ nihi fuu sume sɛ gbi nɛ a ngɛ fiɛɛe ɔ hulɔ. Ni komɛ po susu kaa a li womi mi. Pee se benɛ a fie Satan kɛ ba zugba a nɔ ɔ, a wa Yehowa we bi yi mi wawɛɛ. (Kpojemi 12:12) A ngɛ fiɛɛe kɛ je jamɛ a be ɔ mi hluu kɛ ba si ‘nyagbe ligbi nɛ ɔmɛ’ a mi nɛ ‘je mi wa’ nɛ ɔ.—2 Timoteo 3:1.\n2. Mɛni yemi kɛ buami Yehowa kɛ ngɛ wɔ hae konɛ wa nyɛ nɛ waa fiɛɛ?\n2 Yehowa ya nɔ nɛ e ngɛ e we bi ye buae. E ngɛ hlae nɛ a fiɛɛ sane kpakpa a kɛ kpa je ɔ mi tsuo, nɛ e be hae nɛ nɔ́ ko nɛ tsi mɛ blɔ. Yehowa je e we bi kɛ je lakpa jami he konɛ a nyɛ nɛ a ja lɛ kaa bɔ nɛ e ngɛ hlae ɔ. Jã pɛpɛɛpɛ nɛ e pee ngɛ blema be ɔ mi benɛ e ha Israel bi ɔmɛ ye a he kɛ je Babilon ɔ. (Kpojemi 18:1-4) Níhi nɛ Yehowa tsɔɔ wɔ ɔ, wɔ nitsɛmɛ nɛ wa náa he se. E yeɔ bua wɔ konɛ waa kɛ wa nyɛmimɛ nɛ hi si ngɛ tue mi jɔmi mi, nɛ e tsɔseɔ wɔ konɛ waa tsɔɔ ni kpahi e he ní hulɔ. (Kane Yesaya 48:16-18.) E ngɛ mi kaa Yehowa yeɔ bua wɔ ngɛ wa fiɛɛmi ní tsumi ɔ mi mohu lɛɛ, se lɔ ɔ tsɔɔ we kaa be tsuaa be ɔ, e tsakeɔ níhi a hɛ mi ngɛ je ɔ mi konɛ wa ná fiɛɛmi ní tsumi ɔ gbɔjɔɔ. Se ngɛ anɔkuale mi ɔ, ní komɛ nɛ ya nɔ ngɛ je ɔ mi ɔ ha nɛ wa fiɛɛmi ní tsumi ɔ yi tsɔ. Se kɛ̃ ɔ, waa kɛ nyagbahi ngɛ kpee, nɛ Satan je ɔ hu ngɛ wɔ yi mi wae kɛ ba si piɔ. Ke pi Yehowa nɛ ngɛ wɔ ye buae ɔ, jinɛ wa ko nyɛ we fiɛɛmi.—Yesaya 41:13; 1 Yohane 5:19.\n3. Mɛni blɔ nɔ Daniel gbami ɔ ba mi ngɛ?\n3 Daniel gba kɛ fɔ si kaa ngɛ nyagbe ligbi ɔmɛ a mi ɔ, nihi fuu maa nu anɔkuale munyuhi nɛ ngɛ Baiblo ɔ mi ɔ sisi. Baiblo ɔ de ke: “Se mo Daniel, nga womi ɔ nya, nɛ o sɔu nya kɛ yaa si nyagbe be ɔ. Nihi maa hyɛ mi fitsofitso, nɛ anɔkuale nile maa hiɛ.” (Daniel 12:4, NW) Se loko e maa su “nyagbe be ɔ,” Yehowa ye bua e we bi nɛ a nu Baiblo ɔ mi tsɔɔmihi nɛ a he hia a sisi, nɛ a je a he kɛ je lakpa Kristofohi a tsɔɔmihi a he. Mwɔnɛ ɔ, Yehowa we bi ngɛ nihi Baiblo ɔ mi anɔkuale ɔ tsɔɔe ngɛ je kɛ wɛ. E ngɛ heii kaa Daniel gbami ɔ ba mi. Nihi nɛ e piɛ bɔɔ nɛ a yibɔ maa su ayɔ kpaanyɔ kase anɔkuale ɔ, nɛ a ngɛ ni kpahi hu tsɔɔe. Lɛɛ sane bimi ɔ ji, mɛni ji ní komɛ nɛ yeɔ bua Yehowa we bi nɛ a nyɛ ngɛ fiɛɛe ngɛ je ɔ mi tsuo?\nBAIBLO SISI TSƆƆMI\n4. Benɛ e ke e suu jeha 1900 ɔmɛ a mi ɔ, a tsɔɔ Baiblo ɔ sisi kɛ ya gbihi enyɛmɛ mi?\n4 Mwɔnɛ ɔ, nihi fuu ngɛ Baiblo, enɛ ɔ he ɔ, wa nyɛɔ fiɛɛɔ sane kpakpa a kɛ tsɔɔ mɛ. Se be ko nɛ be ɔ, e be jã kulaa. Maa pee jeha lafahi abɔ nɛ be ɔ, osɔfohi nɛ a ngɛ jamihi nɛ a tsɛɛ a he ke Kristofohi ɔ a mi ɔ kplɛɛ we nɛ nihi kaneɔ Baiblo ɔ. A wa nihi nɛ a kaneɔ Baiblo ɔ yi mi, nɛ a gbe ni nɛmɛ nɛ a tsɔɔ Baiblo ɔ sisi ɔ a kpɛti ni komɛ. Se ngɛ jeha 1800 ɔmɛ a mi ɔ, kuu komɛ pee Baiblo mluku ɔ aloo Baiblo ɔ fã ko ngɛ gbihi maa pee 400 mi. Benɛ e ke e suu jeha 1900 ɔmɛ a mi ɔ, nihi fuu ngɛ Baiblo. E ngɛ mi kaa nihi fuu ngɛ Baiblo mohu lɛɛ, se a nui e mi tsɔɔmi ɔmɛ a sisi.\n5. Mɛni Yehowa Odasefohi nyɛ tsu ngɛ Baiblo sisi tsɔɔmi blɔ fa mi?\n5 Yehowa we bi le kaa e sa nɛ a ya nɛ a ya tsɔɔ nihi Baiblo ɔ mi tsɔɔmi ɔmɛ a sisi, nɛ a pee jã hulɔ. Sisije ɔ, a ngɔ Baiblo sisi tsɔɔmihi nɛ ngɛ momo ɔ kɛ tsɔɔ nihi ní, nɛ a ha nihi hu eko. Kɛ je jeha 1950 ɔ mi ɔ, a pee New World Translation of the Holy Scriptures ɔ aloo e fã ko ngɛ gbihi nɛ hiɛ pe 120 mi. Ngɛ jeha 2013 ɔ mi ɔ, a tsake Blɛfo gbi New World Translation Baiblo ɔ hɛ mi. Baiblo ehe nɛ ɔ sisi numi yi, nɛ e sisi tsɔɔmi kɛ ya gbi kpahi a mi hu yi. Ke waa kɛ Baiblo nɛ nihi ma nyɛ maa nu sisi tsu ní ɔ, wa ma nyɛ maa tsɔɔ nihi anɔkuale ɔ nɛ́ pɔ be wa he tɔe.\nTUE MI JƆMI BE\n6, 7. (a) Mɛni tahi a hwu ngɛ jeha 100 nɛ be ɔ mi? (b) Mɛni blɔ nɔ tue mi jɔmi nɛ ngɛ ma komɛ a nɔ ɔ ye bua wa fiɛɛmi ní tsumi ɔ ngɛ?\n6 Ngɛ jeha 100 nɛ be ɔ mi ɔ, a hwu tahi fuu. Kekleekle je mi ta a kɛ je mi ta enyɔne ɔ hu piɛɛ he. Nimli ayɔhi abɔ gu mi kɛ gbo. Lɛɛ, mɛni tsɔɔ kaa tue mi jɔmi ba, nɛ kɛ enɛ ɔ ye bua Yehowa we bi ha kɛɛ nɛ a nyɛ fiɛɛ? Ngɛ jeha 1942 ɔ mi benɛ je ma amɛ ngɛ je mi ta enyɔne ɔ hwue ɔ, Yehowa Odasefohi pee kpe ko. Jamɛ a be ɔ mi ɔ, Nathan Knorr ji a nya dalɔ. Ngɛ jamɛ a kpe ɔ sisi ɔ, Nathan Knorr tu munyu ko nɛ ngɛ bua jɔmi. E munyu ɔ yi ji, “Peace—Can It Last?” (Anɛ Tue Mi Jɔmi Ma Nyɛ Maa Hi Si Daa Lo?) Nyɛminyumu Knorr tsɔɔ gbami nɛ ngɛ Kpojemi yi 17 ɔ mi, nɛ e ma nɔ mi kaa Harmagedon ná we nɛ e ba lolo. Ke ta a ba nyagbe ɔ, tue mi jɔmi maa ba.—Kpojemi 17:3, 11.\n7 Ngɛ anɔkuale mi ɔ, enɛ ɔ tsɔɔ we kaa ngɛ ta a se ɔ, tue mi jɔmi ba je ɔ mi tsuo. Ngɛ je mi ta enyɔne ɔ se ɔ, nihi ayɔhi abɔ gbo ngɛ ta slɔɔtoslɔɔtohi a mi. Se tue mi jɔmi ngɛ mahi fuu a mi, nɛ enɛ ɔ ha e yi ha Yehowa we bi kaa a maa fiɛɛ. Mɛni je enɛ ɔ mi kɛ ba? Benɛ a ngɛ je mi ta enyɔne ɔ hwue ɔ, Yehowa Odasefohi nɛ a ngɛ je ɔ mi jamɛ a be ɔ mi ɔ a yibɔ sui 110,000. Se mwɔnɛ ɔ, e piɛ bɔɔ nɛ a yibɔ maa su ayɔ kpaanyɔ! (Kane Yesaya 60:22.) Niinɛ, ngɛ tue mi jɔmi behi a mi ɔ, wa ma nyɛ maa fiɛɛ sane kpakpa a kɛ ha nihi fuu.\nBLƆ HIAMI YI HU\n8, 9. Mɛni ha blɔ hiami ba pee gbɔjɔɔ, nɛ kɛ enɛ ɔ yeɔ bua wɔ ngɛ wa fiɛɛmi ní tsumi ɔ mi ha kɛɛ?\n8 Benɛ Yehowa we bi bɔni fiɛɛmi ngɛ United States ɔ, pɔ tɔɔ a he kɛ blɔ hiami. Ngɛ jeha 1900 ɔ mi ɔ, lɔlehi maa pee 8,000 pɛ nɛ ngɛ je ɔ mi, nɛ lɔle blɔ kpakpa ko hu be. Jamɛ a be ɔ mi ɔ, a bɔni Hwɔɔmi Mɔ ɔ peemi maa pee jeha 21. Se mwɔnɛ ɔ, lɔlehi nɛ ngɛ je ɔ mi ɔ hiɛ pe ayɔ akpe kake kɛ fã, nɛ lɔle blɔ kpakpahi hu ngɛ hehi fuu. Lɔlehi kɛ gbɛjegbɛhi nɛ a pee ɔ he je ɔ, wa ma nyɛ maa ya kɔpehi a mi nɛ wa ya fiɛɛ sane kpakpa a kɛ ha nihi ngɛ lejɛ ɔ. Se ke blɔ hiami yee ngɛ he nɛ wa ngɛ ɔ, nɛ e ma bi nɛ waa nyɛɛ blɔ gagaagahi po ɔ, wa bɔɔ mɔde kaa wa maa ya he tsuaa he nɛ nihi ngɛ konɛ wa ya fiɛɛ sane kpakpa a kɛ ha mɛ.—Mateo 28:19, 20.\nWa bɔɔ mɔde kaa wa maa ya he tsuaa he nɛ nihi ngɛ konɛ wa ya fiɛɛ sane kpakpa a kɛ ha mɛ\n9 Wa guu blɔ kpahi hu a nɔ kɛ hiaa blɔ. Waa kɛ Baiblohi kɛ Baiblo kasemi womihi woɔ lɔle nguahi, melehi, kɛ tleehi a mi kɛ yaa mahi a nɔ. Enɛ ɔ haa waa kɛ womihi nyɛɔ maneɔ wa nyɛmimɛ nyumuhi kɛ yihi nɛ a ngɛ hehi tsitsatsitsa ngɛ be kpiti mi. Kpɔ mi nɔ hyɛli, kɛ Asafo ɔ Ní Tsumi Kɔni ɔ Ajla Toli, kɛ ma se sane kpakpa fiɛɛli, kɛ ni kpahi ngɔɔ kɔɔhiɔ mi lɛhi kɛ hiaa blɔ ya tuɔ munyuhi ngɛ kpehi a sisi, nɛ a ya yeɔ bua asafohi hulɔ. Blɔ Tsɔɔmi Ajla Toli ɔmɛ kɛ nyɛmimɛ kpahi nɛ a tsuɔ ní ngɛ asafo ɔ ní tsumi yi ɔ hu ngɔɔ kɔɔhiɔ mi lɛhi kɛ hiaa blɔ kɛ yaa mahi fuu a nɔ ya woɔ a nyɛmimɛ nyumuhi kɛ yihi he wami, nɛ a tsɔseɔ mɛ. Enɛ ɔ tsuo yeɔ bua Yehowa we bi nɛ kake peemi ngɛ a kpɛti.—La 133:1-3.\nGBI KƐ GBI SISI TSƆƆMI\n10. Nihi enyɛmɛ nɛ a nu Blɛfo gbi ngɛ je kɛ wɛ?\n10 Ngɛ kaseli ɔmɛ a be ɔ mi ɔ, nihi fuu nɛ a hi Roma Nɔ Yemi ɔ sisi ɔ tuɔ Hela gbi. Mwɔnɛ ɔ hu ɔ, nihi fuu nɛ a ngɛ je ɔ mi ɔ tuɔ Blɛfo gbi. Ngɛ anɔkuale mi ɔ, womi ko nɛ a tsɛɛ ke English as a Global Language ɔ tsɔɔ kaa ngɛ je ɔ mi tsuo ɔ, ke a hla nihi eywiɛ ɔ, a kpɛti nɔ kake nu Blɛfo gbi. Nihi fuu kase Blɛfo gbi, ejakaa lɔ ɔ ji nɔ́ nɛ a kɛ yeɔ jua ngɛ je kɛ wɛ, nɛ lɔ ɔ nɛ a kɛ tsuɔ ma kudɔmi sanehi, je mi si kpami, kɛ klamahi a he nile he ní.\n11. Kɛ Blɛfo gbi ye bua Yehowa we bi ngɛ ní nɛ a ngɛ tsue ɔ mi ha kɛɛ?\n11 Blɛfo gbi nɛ nihi tuɔ ngɛ je kɛ wɛ ɔ ha nɛ anɔkuale ɔ ngɛ gbɛe kɛ ngɛ fĩae. Be ko nɛ be ɔ, a ngmaa wa womi ɔmɛ ngɛ Blɛfo gbi pɛ mi. Nihi fuu nyɛɔ nɛ a kaneɔ, ejakaa nihi fuu tuɔ Blɛfo gbi ngɛ je kɛ wɛ. Jehanɛ se hu ɔ, Blɛfo gbi ji gbi nɛ a tuɔ ngɛ asafo ɔ ní tsumi yi ɔ. Nɛ a tsɔseɔ nyɛmimɛ nyumuhi kɛ yihi nɛ a nu Blɛfo gbi nɛ́ a jeɔ ma slɔɔtohi a nɔ ɔ ngɛ wa sukuuhi nɛ a peeɔ ngɛ Patterson, ngɛ New York ɔ.\nYehowa Odasefohi nɛ a ngɛ je kɛ wɛ ɔ nu “gbi nɛ he tsɔ” nɛ ji Baiblo ɔ mi anɔkuale ɔ sisi, nɛ lɔ ɔ peeɔ mɛ kake\n12. Gbihi enyɛmɛ mi wa tsɔɔ wa womi ɔmɛ a sisi kɛ yaa, nɛ kɛ kɔmpiuta blɔ nya tomihi yeɔ bua wɔ ha kɛɛ?\n12 Se e ji wa blɔ nya kaa waa fiɛɛ sane kpakpa a kɛ ha nihi ngɛ je ɔ mi tsuo. Enɛ ɔ he je nɛ wa tsɔɔ wa womi ɔmɛ a sisi kɛ yaa gbihi nɛ hiɛ pe 700 mi ɔ nɛ. Mɛni yeɔ bua wɔ nɛ wa nyɛɔ peeɔ jã? Kɔmpiutahi kɛ Kɔmpiuta blɔ nya tomihi kaa MEPS yeɔ bua wɔ nɛ wa nyɛɔ tsɔɔ wa womi ɔmɛ a sisi kɛ yaa gbi kpahi a mi. Enɛ ɔ ha nɛ Yehowa Odasefohi nɛ a ngɛ je kɛ wɛ ɔ nu “gbi nɛ he tsɔ” nɛ ji Baiblo ɔ mi anɔkuale ɔ sisi, nɛ lɔ ɔ peeɔ mɛ kake.—Kane Zefania 3:9.\nMA MLAAHI YEƆ BUA WƆ\n13, 14. Mɛni blɔ nɔ mlaahi kɛ kojomi hehi yeɔ bua wɔ ngɛ?\n13 Roma mlaahi ye bua Kristofohi nɛ a hi si ngɛ kaseli ɔmɛ a be ɔ mi ɔ ngɛ blɔhi fuu a nɔ nɛ a nyɛ fiɛɛ. Mwɔnɛ ɔ hu ɔ, mlaahi nɛ a wo ngɛ mahi fuu a nɔ ɔ yeɔ bua wɔ nɛ wa nyɛɔ fiɛɛɔ. Kaa nɔ hyɛmi nɔ́ ɔ, mlaahi nɛ a wo ngɛ United States ɔ ha nihi he blɔ kaa a kɛ a he ma nyɛ maa wo jami saisaa nɛ a suɔ mi, nɛ a ma nyɛ maa tu a hemi kɛ yemi ɔ he munyu kɛ tsɔɔ nihi, nɛ a ma nyɛ maa kpe kutuu hulɔ. Enɛ ɔ tsɔɔ kaa wa ngɛ he blɔ nɛ wa peeɔ kpehi, nɛ wa fiɛɛɔ ngɛ lejɛ ɔ. Enɛ ɔ hu tsɔɔ kaa nihi nɛ a ngɛ asafo ɔ ní tsumi yi ɔ ngɛ United States ɔ ma nyɛ maa hyɛ fiɛɛmi ní tsumi ɔ nɔ ngɛ je kɛ wɛ. Ngɛ anɔkuale mi ɔ, be komɛ ngɛ nɛ e he hia kaa wa fã he blɔ nɛ wa ngɛ kaa wa fiɛɛɔ sane kpakpa a he ngɛ kojomi he. (Filipi Bi 1:7, NW) Nɛ ke kojoli kɛ mlaa leli nɛ a ngɛ kojomi he nɛ ɔmɛ ɔ sume kaa a ma ha wɔ he blɔ nɛ waa fiɛɛ ɔ, waa kɛ sane ɔ yaa kojomi he nguanguahi, nɛ behi fuu ɔ, wa ya yeɔ nguɔ.\n14 Ngɛ ma komɛ hu a nɔ ɔ, wa ya fãa he blɔ nɛ wa ngɛ kaa wa jaa Yehowa nɛ wa fiɛɛɔ ɔ he ngɛ kojomi hehi. Ke a bu wɔ fɔ ngɛ kojomi he nɛ ɔmɛ ɔ, waa kɛ wa sane ɔ yaa mahi a kpɛti kojomi hehi konɛ a hyɛ mi ha wɔ ekohu. Kaa nɔ hyɛmi nɔ́ ɔ, waa kɛ wa sanehi pɔɔ European Court of Human Rights ɔ yami. Benɛ June 2014 ke e suu ɔ, wa ye nguɔ 57 ngɛ Kojomi he nɛ ɔ. Mahi fuu nɛ a ngɛ Yuropa kɛ Kojomi he nɛ ɔ mlaahi tsuɔ ní. E ngɛ mi kaa ‘je mahi fuu nyɛɛ wɔ’ mohu lɛɛ, se mlaahi nɛ a wo ngɛ mahi fuu a nɔ ɔ, yeɔ bua wɔ nɛ wa jaa Yehowa ngɛ tue mi jɔmi mi.—Mateo 24:9.\nNÍ KPAHI HU NƐ A PEE NƐ YEƆ BUA WƆ\nWa haa nihi Baiblo kasemi womihi ngɛ gbihi fuu a mi\n15. Mɛni tsakemihi nɛ ba womihi a peemi mi, nɛ kɛ enɛ ɔ yeɔ bua wɔ ha kɛɛ?\n15 Womi fiami klama hehi nɛ a pee ɔ hu yeɔ bua wɔ nɛ wa fiɛɛɔ sane kpakpa a kɛ tsɔɔ nihi fuu. Nihi kɛ womi fiami klama nɛ Johannes Gutenberg pee maa pee jeha 1450 ɔ mi ɔ, tsu ní jeha lafahi abɔ. Se maa pee jeha 200 ji nɛ ɔ, nihi pee womi fiami klama ehehi. Womi fiami klama ehe nɛ ɔmɛ a he sɔɔ kɛ womi fiami, nɛ a haa nɛ fonihi kɛ ningma peeɔ fɛu saminya. Paper kɛ womihi a kpɛmi hu he jua wɛ hu. Kɛ tsakemi nɛ ɔmɛ saa wa womi ɔmɛ a he ha kɛɛ? Ngɛ jeha 1879 ɔ mi ɔ, a pee kekleekle Hwɔɔmi Mɔ ɔ ngɛ Blɛfo gbi mi pɛ. Fonihi be mi, nɛ a pee kakaaka 6,000 pɛ. Mwɔnɛ ɔ, a peeɔ Hwɔɔmi Mɔ ɔ ngɛ gbihi nɛ hiɛ pe 200 mi. Fonihi nɛ a ngɛ fɛu saminya ngɛ mi, nɛ eko tsuaa eko nɛ baa a hiɛ pe 50,000,000.\n16. Mɛni ji ní komɛ nɛ a pee nɛ yeɔ bua wɔ nɛ wa nyɛɔ fiɛɛɔ ngɛ je kɛ wɛ? (Moo hyɛ foni nɛ ngɛ ní kasemi ɔ sisije ɔ.)\n16 Níhi fuu nɛ a pee maa pee jeha 200 ji nɛ ɔ, yeɔ bua Yehowa we bi nɛ a nyɛɔ fiɛɛ sane kpakpa a. Wa tu tleehi, lɔlehi, kɛ kɔɔhiɔ mi lɛhi a he munyu momo. A pee baisiklehi, ní ngmami klamahi, hɛyuyuili a ní ngmami klamahi, tɛliglaf, tɛlifoo, foni pomi klamahi, klamahi nɛ a kɛ nuɔ munyuhi kɛ fɔɔ apawahi a nɔ, video pomi klamahi, hleediohi, tiivihi, sinihi, kɔmpiutahi, kɛ Intanɛti ɔ. E ngɛ mi kaa tsa pi Yehowa we bi nɛ a pee ní nɛ ɔmɛ mohu lɛɛ, se ní nɛ ɔmɛ yeɔ bua mɛ kɛ peeɔ Baiblo, kɛ Baiblo kasemi womi kpahi ngɛ gbihi fuu a mi, nɛ a nyɛ ngɛ fiɛɛe ngɛ je kɛ wɛ hulɔ. Kaa bɔ nɛ Baiblo ɔ gba kɛ fɔ si ɔ, enɛ ɔ tsɔɔ kaa ‘je ma amɛ ngɛ wɔ lɛe kaa bɔ nɛ binyɛ haa e bi nyɔ ɔ.’—Kane Yesaya 60:16.\nYehowa suɔ wɔ, nɛ e suɔ kaa waa piɛɛ e he kɛ tsu ní\n17. (a) Mɛni Yehowa ngɛ pee ngɛ fiɛɛmi ní tsumi ɔ he? (b) Mɛni he je nɛ Yehowa suɔ nɛ waa piɛɛ e he kɛ tsu ní ɔ?\n17 E ngɛ heii kaa Yehowa ngɛ wa fiɛɛmi ní tsumi ɔ kudɔe. Tsa pi kaa ke wa be ɔ, Yehowa be nyɛe ma tsu ní tsumi nɛ ɔ, se suɔmi nɛ e ngɛ kɛ ha wɔ ɔ he je nɛ e suɔ kaa waa piɛɛ e he kɛ tsu ní ɔ nɛ. Kɛ gu fiɛɛmi ní tsumi ɔ nɔ ɔ, wa tsɔɔ kaa wa suɔ Yehowa, nɛ wa suɔ ni kpahi hulɔ. (Marko 12:28-31; 1 Korinto Bi 3:9) Wa naa Yehowa si wawɛɛ kaa e ngɛ wɔ ye buae konɛ waa fiɛɛ ngɛ je ɔ mi tsuo. Enɛ ɔ he ɔ, nyɛ ha nɛ waa ngɔ he blɔ tsuaa he blɔ nɛ wa ma ná a kɛ fiɛɛ Yehowa kɛ e Matsɛ Yemi ɔ he sane kɛ tsɔɔ nihi!\nA PEE KAKAAKA 5,800,000\n[Ngɛ gbihi 36 mi]\nA PEE KAKAAKA 18,400,000\n[Ngɛ gbihi 56 mi]\nA PEE KAKAAKA 107,300,000\n[Ngɛ gbihi 120 mi]\nA PEE KAKAAKA 237,600,000\n[Ngɛ gbihi 272 mi]\n^ kk. 1 Biɛ nɛ a kɛ le Yehowa we bi kɛ je maa pee jeha 1870 ɔ ji, Baiblo Kaseli. Ngɛ jeha 1931 ɔ mi ɔ, a ngɔ biɛ nɛ ji Yehowa Odasefohi kɛ fɔ a nɔ.—Yesaya 43:10.\nMEPS: Biɛ nɛ ɔ ji Multilanguage Electronic Publishing System ɔ kpiti pomi. E ji kɔmpiuta blɔ nya tomi ko nɛ nyɛmimɛ ɔmɛ pee. A tsakeɔ hɛ mi be tsuaa be. Blɔ nya tomi nɛ ɔmɛ ha nɛ wa nyɛɔ tsɔɔ wa womi ɔmɛ a sisi kɛ yaa gbihi fuu a mi nɛ pɔ tɔɛ wɔ\nHWƆƆMI MƆ—NƆ́ NƐ A MAA KASE February 2015


Si Slaali & Si Slaami: Yehowa Odasefohi Asafo Ɔ Ní Tsumi Kɔni Nɛ Ngɛ Hungary\nMɔtu ngmlɛ 9:00 kɛ ya si ngmlɛ 10:30, kɛ piani ngmlɛ 2:00 kɛ ya si ngmlɛ 3:30.\nA hyɛɛ asafohi nɛ a he hiɛ pe 280 nɛ a ngɛ Hungary, kɛ asafohi nɛ a ngɛ Slovakia kɛ Ukraine nɛ a kɛ Hungary gbi peeɔ asafo mi kpe ɔ a fiɛɛmi ní tsumi ɔ nɔ. A tsɔɔ Baiblo kasemi níhi a sisi kɛ yaa Hungary kɛ Lovári gbi mi. A peeɔ Baiblo kasemi níhi nɛ a fiaa nɛ a buɔ tue ngɛ Hungary gbi mi, nɛ a peeɔ Baiblo kasemi videohi ngɛ Hungary Mumuihi A Gbi mi.\nAsafo ɔ Ní Tsumi Kɔnihi Kɛ Si Slaamihi: Hungary